Tradicionalno prijateljstvo Srbije i Kirgizije - zahvalnost na principijelnoj poziciji u vezi KiM\nPrvi potpredsednik Vlade i ministar spoljnih poslova Republike Srbije Ivica Dačić razgovarao je telefonom sa ministrom inostranih poslova Republike Kirgizije Čingizom Ajdarbekovim.\nDačić: Ukoliko bude potrebno Srbija će uputiti pomoć prijateljskom narodu Gane\nPrvi potpredsednik Vlade i ministar spoljnih poslova Republike Srbije Ivica Dačić razgovarao je telefonom sa ministarkom inostranih poslova i regionalnih integracija Republike Gane Širli Ajorkor Bočvej.\nPrvi potpredsednik Vlade i ministar spoljnih poslova Ivica Dačić sastao se sa svojim kolegom ministrom inostranih poslova Severne Makedonije Nikolom Dimitrovim.\nDačić i Auresku: Uspešna saradnja Srbije i Rumunije - primer za čitav region\nPrvi potpredsednik Vlade i ministar spoljnih poslova Ivica Dačić razgovarao je telefonom sa ministrom inostranih poslova Rumunije Bogdanom Aureskuom.\nDačić Tačiju: Ako je priznanje Kosova ili ništa-onda ništa\nPrvi potpredsednik Vlade i ministar spoljnih poslova Ivica Dačić rekao je danas na konferenciji za novinare da Beograd želi dijalog sa Prištinom i rezultatom koji bi garantovao trajni mir i stabilnost.


ZAKUCALO JUNAČKO SRCE Srpski juniori gubili sa 2:0, pa pobedili domaćina EP - MaxBet Sport\nSrpski juniori (Foto: CEV)\nJuniorska reprezentacija Srbije zabeležila je prvu pobedu u A grupi na Evropskom prvenstvu u Češkoj. Srbija je u Kurimu, u meču drugog kola, savladala Češku sa 3:2 (20:25, 17:25, 25:16, 25:19, 15:9) posle 105 minuta igre, saopštio je Odbojkaški savez Srbije.\nROLAN GAROS: U ponedeljak od 11 igraju Fonjini – Kukuškin, a u kladionici MaxBet je kvota na pobedu Fonjinija 1.50.\nIzabranici Boška Mačužića su ostvarili prvu pobedu na prvenstvu Evrope i to protiv domaćina. Gubila je Srbija sa 2:0 i bila pred novim porazom, iako po igri to nije zaslužila. Sve propušteno tokom prva dva seta juniori Srbije su nadoknadili u naredna tri i zasluženo zabeležili minimalnu pobedu.\nU prvom setu se vodila izjednačenja borba, do sredine seta (16:14), kada se Češka rezultatski odvojila i na kraju dobila prvi set sa 25:20. Srbija je i u drugom setu igrala borbeno i pokušavala da stigne do vođstva. Česi su, kao u prvom setu, poveli sa 15:12, a potom i 19:13. Češka je rutinski stigla do konačnih 25:17 i povela sa 2:0 u setovima.\nOdlično su juniori Srbije počeli peti, odlučujući set i poveli sa 3:0, pa 5:1 i 8:4, koliko je bilo na promeni strana. Smanjila je Češka na 8:6, ali je Kozić povisio na 9:6. Posle servis greške Čeha, smeča Mašulovića i bloka Feta bilo je 12:8 za Srbiju, a posle tajm – auta Češke, Niketić je poentirao za 13:8. Sjajan servis Bekrića i smeč Mašulovića doneli su Srbiji šest meč lopti – 14:8, a drugu je blokom realizovao Mašulović za konačnih 15:9 i pobedu Srbije od 3:2.\nNajbolji u našem timu je bio Alija Bekrić sa 19 poena, a pratili su ga Ognjen Niketić sa 11 i Veljko Mašulović sa deset. Kod Čeha je najbolji bio Filip Ures sa 18 poena.\nJuniori Srbije će u ponedeljak u trećem kolu A grupe, u Kurimu igrati protiv Francuske od 15;30 časova.\nTagovi:Juniorska odbojkaška reprezentacija SrbijeOdbojka


Policija u Grčkoj i Turskoj odvodi turiste sa plaža - UGLJEVIK.INFO\nPolicija u Grčkoj i Turskoj odvodi turiste sa plaža\nPošto je korona opet među nama, ukoliko neko od naših turista bude pozitivan na koronavirus u Grčkoj, ići će u karantin u trajanju od 14 dana, dok će ostali članovi njegove porodice sa kojima je došao ne letovanje, biti vraćeni kući.\nDa se to već dešava, svedoči i slučaj bračnog para iz Niša, koji letuje u Paraliji. Kako nezvanično saznajemo, njih je policija odvdela u izolaciju.\nOvo je razlog da dobro razmislite gde ćete ove godine ići na letovanje.\nDruga varijanta je da obavezno uplatite zdravstveno osiguranje u slučaju da ste zaraženi, što je u Srbiji od danas moguće.\nUprava RiTE Ugljevik poziva da se odustane od štrajka


Evo kako Priština gleda na nove ideje Beograda za Kosovo - 01.11.2017, Sputnik Srbija\nSa kojim predlozima za rešenje kosovskog pitanja Priština treba da izađe kad je sve rešeno?! Ko će od međunarodnih faktora da kaže: „Znate šta, ono priznanje ... 01.11.2017, Sputnik Srbija\npolitika, vesti, srbija, azem vlasi\nPravnička debata i predlozi, koji su se juče mogli čuti na Okruglom stolu održanom u Beogradu u okviru unutrašnjeg dijaloga o Kosovu i Metohiji, odjeknuli su i u Prištini. Kosovski analitičari, ali i pravnici, gotovo da su jednoglasni u mišljenju — Kosovo sa Srbijom može da razgovara samo o međusobnom priznanju dveju suverenih država. Nikakve podele, konfederacije, niti unije za Prištinu ne dolaze u obzir.\nOvog mišljenja je i pravnik sa Kosova Azem Vlasi, koji u razgovoru za Sputnjik kaže da je ideja srpskog predsednika Aleksandra Vučića da se povede unutrašnji dijalog po pitanju Kosova dobila „neprimeren pravac“.\n„Govori se o rešenju kosovskog pitanja, a pritom se zaboravlja da je pitanje Kosova rešeno i da je Kosovo nezavisna suverena država već devet godina, bez obzira na opštepoznat stav Srbije po ovom pitanju. Prema tome, u Srbiji treba da se vodi unutrašnji dijalog o normalizaciji međudržavnih odnosa između Srbije i Kosova. Uostalom, u svom javnom nastupu, Vučić je i rekao da će suočiti Srbiju sa realnošću, da se ne zabija glava u pesak — što po meni znači da se suoči sa realnošću da je Kosovo država, da je status Kosova rešen i da Srbija nije ta koja je pozvana da nudi rešenja“, izričit je Vlasi.\nNaš sagovornik je decidan u tvrdnji da na albanskoj strani, naravno nema nikog, pa čak i da se ožive, kako je rekao, „Miloševićevi Albanci Rahman Morina ili Sejdo Bajramović“, koji bi pristali da razgovaraju sa Srbijom ili s bilo kim o rešenju pitanja Kosova, koje je podsećam — već rešeno.\n„Zato su ti modaliteti Srbije mlaćenje prazne slame, jer ne znam kome bi takve ideje ponudili. Niko u međunarodnoj zajednici ko je relevantan faktor nije spreman da o rešenju kosovskog pitanja razgovara sa Srbijom, jer pravac koji se daje na osnovu Vučićeve inicijative, iako u drugim uslovima, liči na politiku Miloševića, koji je mislio da kosovsko pitanje reši bez Albanaca. Razlika je samo u tome što sada Srbija ne može da koristi silu i nasilje kao što je to radio Milošević. Možemo da razgovaramo samo u vezi sa normalizacijom međusobnih državnih odnosa, jer bi to za Srbiju bilo dobro i ići će brže putem evropskih integracija. Takođe, poboljšao bi se položaj Srba na Kosovu, jer ako Srbi sa Kosova žive u državi koja ima uređene odnose sa svojom matičnom državom Srbijom, naravno da će i njima biti bolje“,objašnjava Vlasi.\nVlasi kaže da ideje koje je čuo od konfederacije do realne unije, koja kao pojam postoji u međunarodnom pravu, ne znače ništa, jer nemaju odgovor na glavno pitanje — šta bismo radili međusobno?\n„Mi smo dve države, treba da imamo normalne odnose, Kosovo je priznalo više od 110 država, među kojima su 22 članice EU, sem Španije, Slovačke, Grčke.. i još nekih koje to nisu uradile zbog svojih unutrašnjih pitanja. Mi, dakle, treba da razgovaramo o normalizaciji odnosa, a ne o modalitetima za rešenje, jer se rešenje davno desilo“, uporan je Vlasi.\nPošto je i Hašim Tači svojevremeno najavio da će se i na Kosovu otvoriti unutrašnji dijalog, naš sagovornik ističe razliku tog predloga u odnosu na dijalog koji je počeo u Srbiji.\n„Tači stalno govori o normalizaciji međudržavnih odnosa i sigurno ima u svojoj glavi kako da se do toga dođe. Ne verujem da su dijalog o Kosovu, koji je započeo u Srbiji, i predlozi, koji su se čuli o rešavanju ovog pitanja, mogući za normalizacija odnosa. Ko će od međunarodnih faktora da kaže: „Znate šta, ono priznanje puj pike ne važi — vi ste proglasili državu, mi smo vas priznali, al’ dajte sad opet neko rešenje?!“ Pa vidite koje sve probleme ima međunarodna zajednica? Terorizam, Koreja… Ma niko se više na ovo pitanje neće osvrnuti“, samouveren je naš sagovornik iz Prištine.\nIpak, da se ne zaboravi. Međunarodna zajednica je dala veoma široku podršku Beogradu kada je u pitanju otvaranje unutrašnjeg dijaloga o Kosovu, pa u tom smislu, čini se da neko iz svetskog establišmenta ipak misli da pitanje sa Kosovom nije gotova priča.


RS mora da smanji plate i broj radnika u javnoj upravi - INFORMACIJA JE KAPITAL - Capital.ba\n24. mar. 2012. 10:07 Objavljeno u OSTALO\nNavedeno je to u analizi objavljenoj u kvartalnom ekonomskom monitoru Udruženja ekonomista Republike Srpske – SWOT.\n– Prema podacima Zavoda za statistiku RS oko 60.000 zaposlenih ili 25 odsto od ukupnog broja radnika u čitavoj RS radi u vladinim institucijama i organima – navedeno je u analizi.\nNavodi se i da se obično zanemaruje da poreski obveznici RS plaćaju i dio troškova zaposlenih u institucijama BiH, koje se finansiraju iz prihoda od indirektnih poreza, zbog čega se smanjuju prihodi entiteta iz tih izvora.\n– S obzirom na to da RS snosi približno trećinu troškova institucija BiH, neophodno je cifri zaposlenih u vladinom sektoru pridodati i trećinu onih koji rade u institucijama BiH, a to je oko 8.000 osoba. Time dolazimo do zaključka da RS ima 28,5 odsto zaposlenih u javnoj upravi – navedeno je u analizi SWOT-a.\nDodaje se da samo Srbija, Norveška i Danska imaju veći procenat zaposlenih u vladinom sektoru od RS.\n– Zbog toga je Srbija donijela Zakon o određivanju maksimalnog broja zaposlenih u administraciji, čiji je cilj smanjenje i ograničavanje broja zaposlenih u javnoj administraciji. Većina ostalih zemalja u regionu i EU je takođe donijela odredbe sa istim ili sličnim ciljevima – navodi se u analizi.\nAutori analize ističu da je interesantno da se Grčka, koja se trenutno nalazi u velikoj krizi izazvanoj visokim javnim dugom, sa 7,9 odsto zaposlenih u vladinom sektoru nalazi gotovo na začelju liste na kojoj se nalaze 32 analizirane zemlje.\n– Problem Grčke u ovom segmentu se krije u enormno velikom broju zaposlenih u javnim preduzećima gdje radi gotovo 13 odsto zaposlenih, što je najviše od svih zemalja koje su obuhvaćene analizom – navodi SWOT.\nU analizi je upozoreno da je prezaposlenost u javnim preduzećima i u Srpskoj opštepoznati problem.\n– U podatke o zaposlenima u vladinom sektoru nisu uvršteni radnici u javnim preduzećima, gdje je takođe izražen problem prezaposlenosti. Precizni podaci o broju radnika po pojedinačnim javnim preduzećima nisu lako dostupni, ali to svakako nije razlog da se i tom problemu ne pogleda u oči – naveli su autori analize.\nRezultati analize pokazali su da je RS rekorder i po razlici u visini plata u javnom i privatnom sektoru.\n– Ovakvo stanje čini višestruku štetu domaćoj ekonomiji i društvu u cjelini – ističe se u analizi i dodaje da će se bez sprovođenja dubokih reformi u ovim oblastima teško ojačati povjerenje između građana i vlasti.\nKako bi taj jaz bio smanjen autori analize preporučili su da novi sistem utvrđivanja plata treba da bude baziran na principu da svako radno mjesto u javnom sektoru bude plaćeno onoliko koliko je plaćeno u privatnom sektoru.\nIzvršni direktor Udruženja ekonomista RS SWOT Saša Grabovac rekao je “Glasu Srpske” da su vlasti u posljednje vrijeme shvatile da glomazna administracija nije održiva.\n– Konačno vidimo da govore o konkretnim mjerama za umanjenje budžeta institucija BiH, a iznesena je i namjera da se ograniče plate načelnika opština u RS. Važno je da se napokon sa deklarativnog opredjeljenja da se moraju smanjiti plate prelazi na konkretne najave rezanja budžeta. Nadam se da će putem BiH i RS krenuti i FBiH – istakao je Grabovac.\nOn je istakao da je RS u pogledu javne potrošnje ipak u puno boljoj situaciji u odnosu na FBiH i BiH.\n– To, međutim, ne znači da je stanje u RS dobro. Ne treba se radovati što je nekome gore i ne treba u tome tražiti alibi za dosadašnji preveliki nivo javne potrošnje. RS jeste skromnija i službenici imaju niže plate, ali su one u trenutnoj ekonomskoj situaciji i dalje visoke – kazao je Grabovac.\nPrema njegovim riječima, osim otpuštanja radnika u administraciji, neophodno je sprovesti i unutrašnju reorganizaciju.\n– Nije neophodno da svi prekobrojni radnici budu otpušteni. Imamo situaciju da se u mnogim službama ne radi mnogo, a da u nekima nedostaje radnika – naglasio je Grabovac i dodao da nema puno vremena za čekanje i da smanjenje administracije mora početi što prije.\nOn predlaže da se plate zaposlenih u administraciji vežu za realni sektor, a ne za BDP, jer je taj model donio mnoge negativne posljedice.\n– Jedna od negativnih posljedica je i nezainteresovanost mladog i perspektivnog kadra da se zapošljava u realnom sektoru. U tom slučaju privatni poslodavci moraju povećati plate da zadrže radnike, čime povećavaju troškove i sami sebi otežavaju poslovanje – kazao je Grabovac.\nKomentarišući stav sindikata koji zastupaju radnike u javnoj upravi da smanjenje plata ne dolazi u obzir, Grabovac je kazao da oni zatvaraju oči pred problemima.\n– Oni se ponašaju kao da ne vide šta se dešava u neposrednom okruženju i u zemljama koje su isplaćivale veće plate u odnosu na ono što je realno moguće – istakao je Grabovac. Glas Srpske\nKljučne riječi: plate, radnici, republika srpska, sasa grabovac, swot


Favorit je „EXPO BEOGRAD 2027“ – Beogradski sajam\nDosije o kandidaturi sadrži viziju kandidata u vezi sa izložbom Ekspo, detalje o predloženoj temi, planiranoj lokaciji, iskustvu, očekivanom uticaju, projekciji broja poseta. U samoj prezentaciji, podrškom, porukama i objašnjenjima komparativnih prednosti Srbije i Beograda učesnicima Generalne skupštine obratili su se predsednica Vlade Republike Srbije Ana Brnabić, ministarka trgovine, turizma i telekomunikacija u Vladi Republike Srbije Tatjana Matić, ministar finansija u Vladi Republike Srbije Siniša Mali, predsednik Privredne komore Srbije Marko Čadež, glavni urbanista Beograda Marko Stojčić i projekt menadžer Dušan Borovčanin.\nIzvodljivost i održivost projekta kandidature i sadržaj i kvalitet dosijea i prezentacije poslužiće kao osnova za rad anketnih misija BIE, koje će na licu mesta i u najskorijoj budućnosti, u svakoj od zemalja kandidatkinja, pažljivo ispitati svaki dosije o kandidaturi, i na tehničkom nivou i u smislu tema koje se istražuju. Konačno će, u junu 2023, po principu jedna zemlja jedan glas, 170 zemalja članica BIE tajnim glasanjem izabrati zemlju domaćina Specijalizovanog EKSPO 2027/28.\nKao što je poznato, Srbija je 7. juna podnela dosije kandidature za organizovanje specijalizovane izložbe pod nazivom “Play for Humanity – Sport and Music for All” / “Igra(j) za čovečanstvo – sport i muzika za sve”, sa planiranim datumom održavanja od 15. maja do 15. avgusta 2027. godine, i tako ušla u takmičenje sa drugim zemljama i gradovima iz celog sveta.\nPovodom zasedanja Generalne skupštine Međunarodnog biroa za izložbe BIE, tokom koje je prezentovana kandidatura Srbije za EKSPO 2027, ministar Siniša Mali rekao je da su “Republika Srbija i Grad Beograd u potpunosti spremni da organizuju manifestaciju EXPO BELGRADE 2027, koja bi za našu zemlju imala ogroman politički, ekonomski, kulturni, turistički i sportski značaj. To je istovremeno sjajna prilika za jačanje međunarodne saradnje i privlačenje investitora iz svih delova sveta u našu zemlju. Nebrojeno puta smo se pokazali kao dobri domaćini i odlični organizatori velikih, renomiranih, međunarodnih manifestacija i nema sumnje da će tako biti i ako budemo izabrani za domaćina specijalizovane EXPO izložbe 2027. godine.”\nMinistarka Tatjana Matić, izjavila je da je “Beograd favorit za EKSPO 2027”: “Naša zemlja je mesto susreta istoka i zapada, raskrsnica najvažnijih puteva, sa ogromnim turističkim potencijalom, centar kojem gravitiraju ne samo građani regiona, već i cele Evrope. EKSPO dugo nije bio na podneblju Jugoistočne Evrope i smatram da je prestonica Srbije favorit za organizaciju ove izložbe.”\nKao član tima za prezentaciju dosijea, direktorka Beogradskog sajma Danka Selić ocenila je da ova kandidatura i prezentacija uverljivo govore o tome da Beograd “ima iskustvo, znanje i kapacitete da jedan ovakav projekat realizuje po najvišim svetskim standardima za ovakav tip manifestacija” i da bi bio “počastvovan da višedecenijskom istorijom svojih velikih i uspešnih izložbenih priredbi dokaže da to želi, može i – garantuje”.


Korisnici podsticajnih sredstava dobili traktore - AGROPRESS - Udruženje novinara za poljoprivredu\nKorisnici podsticajnih sredstava dobili traktore Истакнут\nАутор Goran Djakovic jun 16, 2017\nŠestoro Lazarevčana dobilo je traktore, za čiju nabavku su od Grada Beograda primili subvencije u iznosu od 80 odsto cene vozila.\nKako se navodi u saopštenju gradskog Sekretarijata za privredu, pravo na podsticajna sredstva imala su fizička lica sa teritorije grada Beograda, koji su nosioci registrovanog poljoprivrednog gazdinstva.\nVršilac dužnosti sekretara za privredu Milinko Veličković, kako se dodaje, rekao je da Sekretarijat za privredu planira da i u 2018. nastavi sa sprovođenjem efikasnih mera u poljoprivredi.\nGradski sekretarijat za privredu je ove godine obezbedio 120 miliona dinara za pomoć poljoprivrednim proizvođačima u vidu subvencija kako bi im olakšao rad i omogućio da proširuju svoju delatnost, ističe se u saopštenju.\nVeličković je naglasio da je Odlukom o budžetu Grada Beograda, taj sekretarijat za podsticajna sredstva u oblasti voćarstva i povrtarstva obezbedio 50 miliona dinara, u oblasti stočartstva 19 miliona, u oblasti pčelarstva osam miliona i za poljoprivrednu mehanizaciju 38.100.000 dinara.\n"Kolika je zainteresovanost vladala za podsticajna sredstva iz oblasti poljoprivredne mehanizacije - za nabavku traktora, najbolje ilustruje podatak da je na javni poziv za dodelu podsticajnih sredstava iz oblasti poljoprivredne mehanizacije - traktora podneto 296 prijava", rekao je Veličković.\nU saopštenju se dodaje da je iz oblasti voćarstva i povrtarstva bilo 195 prijava, iz oblasti pčelarstva 563, i iz oblasti stočarstva 91, odnosno ukupno 1.145 prijava na četiri javna poziva.\nПоследњи пут измењено petak, 16 jun 2017 10:00


Svijet, 21. decembar/prosinac 2016.\nSrijeda/sreda, 21. decembar/prosinac 2016.\nFacebook počinje označavati lažne vijesti\nFacebook je najavio nove mjere za zaustavljanje širenja lažnih vijesti na svojoj utjecajnoj mreži, i to kao odgovor na sve veći pritisak u borbi protiv zloupotreba koje su se pojavile tijekom predsjedničkih izbora SAD.\nAmerički predsednik Barak Obama izjavio je da je o uplitanju Kremlja u izbornu kampanju u SAD razgovarao sa ruskim predsednikom Vladimirom Putinom koji je, kao i novoizabrani američki predsednik Donald Tramp, odbacio ove tvrdnje.\nShapiro o Trumpu: Predsjednik SAD koji prezire norme američke demokratije\nČak iako Rex Tillerson ne promijeni svoje mišljenje o Putinu, ipak sa sigurnošću ne možemo reći da će ta gledišta prevladati u Trumpovoj administraciji. Imajući u vidu Trumpove komentare i Tillersonovu biografiju, izuzetno sam zabrinut – kaže za RSE Walter Shapiro, poznati američki novinar.\nDva konvoja napustila Alepo\nBorbe u Alepu prekinute su dok traje evakuacija oko 5.000 pobunjenika i njihovih porodica. Gradonačelnik Alepa istovremeno je uputio apel liderima EU da pošalju posmatrače da bi osigurali da hiljade civila bezbjedno napuste ovaj opkoljeni sirijski grad.


E3 2020: Evo kompanija koje će biti na sajmu Xbox Scarlet\nE3 2020: Evo kompanija koje će biti na sajmu\nMicrosoft i Nintendo su među prisutnima, uprkos odsustvu Sony-a, ponovo\nPosted četvrtak 13 02 2020 09:31:34\nEntertainment Software Association (ESA), organizacija koja stoji iza E3, objavila je listu najvećih izdavača koji će biti prisutni na ovogodišnjem sajmu.\nLista uključuje Microsoft, Nintendo, Ubisoft, Bethesda, Take-Two, Square Enix, Capcom, Bandai Namco, Warner Bros., i firmu SEGA, kako objavljuje ESA.\nOve vesti stigle su brzo nakon što je E3 Coliseum producer-host Geoff Keighley najavio da neće biti na sajmu ove godine. U odgovoru na pitanje na Twitteru, Keighley je pojasnio svoju odluku, rekavši da se "stvarno mi nije prijatno da učestvujem, znajući šta znam o tom showu danas."\nSony je najavio da će preskočiti i ovaj E3 biće to druga godina za redom, jer su oni kao kompanija izjavili "ne mislimo da je vizija iza E3 2020 pravi način da prestavimo ono na šta smo mi fokusirani ove godine" - godine koja u sebi ima lansiranje novog PlayStation 5 sistema za vreme praznika.\nESA je takođe najavio javnu registraciju za E3 2020 koja će početi 15. februara. Kompanija je izjavila da će E3 2020 sadržati nova iskustva za posetioce i livestream gledaoce, što uključuje "skroz novo iskustvo na samom sajmu koje će biti streamovano sa mnogim ekskluzivnim konverzacijama sa vodećim inovatorima industrije i kreatorima."\nObaveštenje objavljeno u septembru potvrdilo je da ESA želi da od E3 2020 napravi "festival fanova, medija i influensera." Drugim rečima, E3 se pretvara u con.


U POVERENJU: Božidar Đelić podneo ostavku\nPotpredsednik Vlade Srbije zadužen za evropske integracije Božidar Đelić podneo je ostavku na to mesto. On je o tome obavestio predsednika Srbije Borisa Tadića.\nĐelić je naveo da njegova ostavka nije odraz poraza državne politike, nego lična odluka, jer je sam najavio da će to učiniti ako ne dobijemo status kandidata za ulazak u EU. Đelić, koji se nalazi u Briselu, nije hteo da odgovori na pitanje ko je mogao više da učini, ističući da treba videti kako ćemo dalje, jer je ulazak u EU u interesu građana Srbije.\nĐelić je novinarima u Briselu rekao da ostavku podnosi zbog toga što današnja odluka Saveta EU da Srbija na proleće dobije status kandidata "nije ono što je Srbija očekivala".\nOn je još rekao da zbog toga, kao što je ranije obećao, podnosi ostavku.\n"Kao odgovoran čovek stojim iza svake svoje reči. Stav o ostavci sam izrazio i pre nego što je lociran Ratko Mladić. Siguran sam da će EK pozitivno oceniti stepen reformi koje su dosad sprovedene u Srbiji. Verujem da ćemo u decembru dobiti status kandidata", rekao je Đelić za list "Danas" 25. avgusta.\nĐelić je u Briselu rekao da Srbija treba da nastavi evrointegracije. "Moramo nastaviti ka EU i zaštititi naše građane na Kosovu", rekao je Đelić večeras u Briselu.\nU Briselu je u petak odlučeno da se odluka o kandidaturi Srbije odloži za 12. februara, kada će biti sledeća procena o tome da li će Srbiji biti dodeljen status kandidata EU, a u martu treba da bude doneta konačna odluka. To je saopštio predsednik Evropskog saveta Herman van Rompej na konferenciji za novinare u Briselu.


Kako je saopšteno iz Vlade Kosova razgovori bili dugi i teški.\n"Najvažniji napredak je da se Srbija saglasila da Kosovo ima svoj državni pozivni telefonski broj. Kada kažem da se saglasila to znači da je saglasna da se otklone smetnje koje su do sada stvarane Kosovu i da ITU Kosovu dodeli pozivni broj 383 ili 384", kazala je Tahiri.\nTahiri je navela da postoji napredak i kada je energetika u pitanju.\n"Prvo, Srbija je priznala nezavisnost kosovskog sistema trasmisije električne energije (KOST). To je dobar signal da je Srbija prihvatila Atinski sporazum i zvanični stav Sekretarijata zajednice energetike da je Srbije pogazila Atinski sporazum o pitanjima transmisije energetike", rekla je Tahiri.\nU saopštenju se ističe da je srpska strana zatražila da se u oblasti telekomunikacija licencira jedan operater mobilne telelfonije na Kosovu, što je naišlo na suprostavljanje kosovske strane.\nPrema kosovskim zakonima licenciranje može da se obavi jedino međunarodnim tenderom. "Mi smo izrazili spremnost da odgovorimo svakom rešenju koje je u skladu sa zakonima Kosova i evropskim principima", kazala je Tahiri.\nOna je dodala da se konačni sporazum o telekomu i energetici može postići na nivou premijera dve zemlje.


Predstavnički dom usvojio predlog zakona o pomoći Ukrajini\nZastave Ukrajine, SAD i Distrikta Kolumbija vijore se na Pensilvanija aveniji u blizini zgrade Kongresa, prema uredbi koju je potpisala gradonačelnica Vašingtona (Foto: AP/J. Scott Applewhite)\nPredstavnički dom Kongresa usvojio je ogromni zakonski predlog koji obuhvata i 13,6 miliona hitne pomoći Ukrajini i njenim evropskim saveznicima. Dvostranački napori da se SAD suprotstave ruskoj invaziji na nezavisnu istočnoevropsku naciju, usledili su pošto je Kongres podržao najavu američkog predsednika Džoa Bajdena da će zabraniti uvoz ruske energije.\nMilijarde dolara humanitarne i vojne pomoći za Ukrajinu, znatno iznad zahteva Bele kuće, sada gotovo da su finalizovani od strane članova Kongresa, posle višenedeljnih pregovora. Taj paket je verovatno samo početak američke pomoći.\nAdam Šif iz Predstavničkog doma smatra da je odobreni paket pomoći Ukrajini samo početak. (Foto: Reuters/Al Drago)\n"Mislim da svet mora da reaguje i pomogne tim izbeglicama, a mi odobravamo paket za koji mislim da će biti samo početak, iskreno, koliko sam razumeo, to će biti paket od 12 milijardi dolara koji će pružiti ekonomsku, vojnu i humanitarnu podršku, ali biće toga još ", rekao je Adam Šif, demokratski predsednik Odbora za obaveštajna pitanja Predstavničkog doma.\nRatne operacije Ukrajine dobile su podršku u utorak najavom da će Poljska poslati Ukrajini borbene avione MiG-29, ali američki zakonodavci su zabrinuti da birokratska odlaganja koče ostalu vojnu pomoć.\n"Postoji snažan dogovor da se Ukrajina snabdeva odbrambenim smrtonosnim oružjem koje im je potrebno. I to smo i uradili. Naši saveznici su to uradili. Zemlje su to uradile, bili smo prilično efikasni u slanju te vrste opreme Ukrajincima. Tako da me malo čudi zašto to traje toliko dugo u pogledu slanja aviona u Ukrajinu. Predsednik Zelenski je jasno stavio do znanja da mu je to potrebno", rekao je demokratski senator Bendžamin Kardin.\nViktorija Nuland, portaparolka Stej dipartmenta. (Foto: VOA)\nVisoka zvaničnica Stejt departmenta Viktorija Nuland rekla je zakonodavcima da je Putinova odluka o invaziji izložila njegov narod oštrim sankcijama, eliminišući 30-ogodišnji napredak za nekoliko dana.\n"Dok Putin pokušava da pretvori Ukrajinu u ruševine, on takođe pretvara Rusiju u zatvor. Kreditne kartice i bankomati su prestali da rade, kontrola kapitala nanosi veliku štetu, ponestaje uvozne hrane, tehnologije i druge robe. I poslednji ruski slobodni mediji su ugušeni, dok vlada rasipa novac koji pripada ruskom narodu da finansira svoj rat i održi vrednost rublje", rekla je Nuland.\nI dok će odluka o zabrani uvoza ruske energije imati uticaj na Amerikance, američki zakonodavci iz obe stranke pozdravili su Bajdenovu odluku.\n"Amerikanci su spremni da se žrtvuju da bi na neki način podržali ukrajinski otpor: hrabru, žestoku, smelu odbranu demokratije, za koju Amerikanci imaju razumevanja zbog naše sopstvene istorije”, rekao je Ričard Blumental, demokratski senator. On dodaje da su takođe veoma važni koraci koje je moguće preduzeti, kako bi se smanjio rast cena benzina.\nLider republikanske manjine u Senatu Mič Mekonel smatra da Amerika nije spremna da se direktno angažuje u sukobu Rusije sa Ukrajinom. (Foto: AFP)\nMeđutim, američki zakonodavci takođe nastavljaju da naglašavaju da se američka podrška ne proteže na direktno vojno angažovanje.\n"Mislim da nijedna zemlja NATO-a, svakako ne naša, nije spremna da se direktno angažuje u sukobu sa Rusijom oko Ukrajine", navodi lider republikanaca u Senatu Mič Mekonel.\nOčekuje se da će Kongres do kraja ove nedelje usvojiti vladin zakon o potrošnji koji sadrži i novčana sredstva pomoći za Ukrajinu.


Održan deveti sastanak Upravnog odbora i trinaesta sednica Skupštine donatora Regionalnog stambenog programa u Parizu - Jedinica za upravljanje projektom / Project Implementation Unit\nU prostorijama Razvojne banke Saveta Evrope (CEB) u Parizu je održan deveti sastanak Upravnog odbora i trinaesta sednica Skupštine donatora Regionalnog stambenog programa.\nSkupština donatora odobrila je tri nova granta, dva za Crnu Goru vredna 900.000 evra, tj. 1,4 miliona evra, i jedan za Srbiju u iznosu od 9,2 miliona evra. Donatori su odobrili Bosni i Hercegovini povećanje obima budžeta za dva prethodno odobrena stambena projekta, ukupno 2,5 miliona evra. Odobreni projekti će obezbediti još 650 stambenih jedinica korisnicima u Bosni i Hercegovini, Crnoj Gori i Srbiji.\nEvropska Unija, koju predstavlja Evropska Komisija, najveći donator RHP-a, je objavila svoju nameru da opredeli celokupan iznos koji je inicijalno namenjen RHP-u. Nova sredstva bi trebalo da obezbede finansiranje od 3 000 dodatnih stambenih jedinica do 2021.\nMorten Jung, šef Odeljenja za Zapadni Balkan, regionalnu saradnju i programe u Evropskoj komisiji, pohvalio je učesnike RHP za dobre rezultate. Regionalni stambeni program obezbeđuje stambena rešenja ujednačenim ritmom, čime okončava agoniju mnogih korsnika vezanu za sticanje pristojih domova i uslova života. Evropska komisija zadovoljna je trenutnim stanjem i još jednom potvrđuje svoje opredeljenje da u celini obezbedi obećana sredstva. Komisija u potpunosti podržava stabilan odgovor na produženu izbegličku situaciju na Zapadnom Balkanu.\nGospodin Hagl, predstavnik Nemačke na Skupštini donatora i i ko-predsedavajući za 2016 godinu izjavio je, da kao znak zahvalnosti za napredak RHP-a, Nemačka odlučila da opredeli dodatnih milion evra RHP fondu, tokom 2016.\nBrzina iskoruke stambenih rešenja u RHP dostiže vrhunac u 2017. i 2018. godine\nRHP partneri su se složili da je implementacija RHP-a trenutno u punom zamahu: do kraja 2016.godine oko 1.000 stambenih jedinica će biti isporučeno, dok u 2017. ova cifra biti učetvorostručena. U 2018.godini ukupno 7 300 stambenih jedinica se očekuje da bude predato u korist više od 21 000 pripadnika najranjivijh kategorija izbeglica/interno raseljenih lica,u okviru do sada odobrenih projekata. Donatori RHP-a su apelovali na partnerske zemlje da održe ovaj tempo i da se fokusiraju na povećanje aspekata održivih stambenih rešenja.\nOhrabrivanje regionalne saradnje\nTokom sednice Upravnog odbora, partnerske zemlje poslale su snažnu poruku podvlačeći važnost RHP-a za regionalnu saradnju i proces pomirenja. Kao regionalni program i deo šireg Sarajevskog procesa, RHP je mesto svakodnevne saradnje, što na političkom i operativnom nivou osnažuje konstruktivan dijalog.\nMinistarka Semiha Borovac iz Ministarstva za ljudska prava i izbeglice Bosne i Hercegovine kratko je informisala Upravni odbor u zajedničkoj Izjavi četiri zemlje. Partnerske zemlje u Izjavi naglašavaju neophodnost nastavka regionalnog karaktera RSP, ne samo zbog međusobne povezanosti projekata, već i zbog toga što je ovaj Program deo šireg političkog procesa koji doprinose osnaživanju dobrosusedskih odnosa i stabilnosti u regionu.\nGuverner CEB-a Ralf Vencel je istakao: „Nakon četiri godine konstantnog napretka u saradnji i realizaciji, partrenrske zemlje zaslužuju priznanje za svoje napore da dodele održiva stambena rešenja hiljadama ugroženih ljudi. CEB će nastaviti da pruža stabilnu podršku ovim zemljama u cilju da se obezbedi stabilan ritam isporuke i doprinese poboljšanju kvaliteta stambenih projekata. CEB pozdravlja opredeljenje Evropske komisije da se obezbedi dodatna sredstva za RHP, uz prvobitno obećana.\nPredstavnik SAD-a Sem Hili preneo je poruku od Nensi Izo Džekson, zamenice pomoćnika državnog sekretara Biroa za populaciju, izbeglice i migracije, koja je ponovila da SAD ostaju posvećene RHP-u, i zahvalila se učesnicima RHP na impresivnom rezultatu. Sada kada je implementacija RHP postigla dobar ritam, ona je podsetila da dodela samo stambenih rešenja nije dovoljna, ohrabrujući partnerske zemlje da se u narednim godinama više fokusiraju na mere održivosti.\nGlavne brojke (1. decembar 2016.):\nObećano za RHP - 269 miliona evra\nOpredeljeno za RHP Fond - 160 miliona evra\nUplaćeno u RHP Fond - 123 miliona evra\nOdobreni gratovi - 155 miliona evra\nLocirani grantovi - 52 miliona evra


REZERVIŠI SE ZA ULAZ: Prvi festival popularne muzike u regionu\n05.03.2019. 13:02h 05.03.2019. 13:02h\nVeć sada se nazire da će “ULAZ” ovoga leta biti mesto za koje se traži “karta više”. Naš je savet da se na vreme rezervišete za ovaj trodnevni muzičko-scenski spaktakl, odaberete pravo društvo za uživanje u tri nezaboravne festivalske noći, i počnete da odborojavate dane do najluđeg provoda koji ste ikada imali!\nViše informacija na zvaničnom sajtu festivala , Fejsbuk i Instagram stranici.\nFestival UlazŽeljko JoksimovićPetar GrašoSaša MatićAco PejovićDejan Petrović Big bendTropiko bendMagla bendIDJNiikolija


GORENJE mašina za sušenje veša D622CM - Idealno.rs\nPočetna / Bela tehnika / Pranje i sušenje / Mašine za sušenje veša / GORENJE mašina za sušenje veša D622CM\nKapacitet sušenja u kg 6\nTrajanje programa 100 min\nPotrošnja energije 433 kWh/godišnje\nDodatne prednosti Sniženje temperature, AntiCrease - sistem protiv gužvanja, AutoDrain - mogućnost direktnog odvoda kondenzata, automatski prekid rada kada su vrata otvorena, potrošnja energije 3,41 kWh, električni grejač\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za GORENJE mašina za sušenje veša D622CM i izberi najbolju. Mašine za sušenje veša iz kategorije Pranje i sušenje je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda GORENJE D622CM i vidi da li ti odgovara ili pogledaj druge proizvode brenda GORENJE. Opis i tehnički podaci proizvoda GORENJE D622CM se mogu razlikovati od onih u internet prodavnici u kojoj obavljaš kupovinu. GORENJE mašina za sušenje veša D622CM je dostupan u prodavnici DS Market, Elbraco, tandem-tandem, Tehnoring, Tri-O, vmelektronik po ceni, koja je navedena pored svakog prodavca u meniju "Prodavnice".\nGarantne uslove za GORENJE mašina za sušenje veša D622CM proveri u prodavnici u kojoj nameravaš da obaviš kupovinu. Slika za GORENJE D622CM je simbolična, zato se pre kupovine u prodavnici uveri da je proizvod isti.


Guverner banke Engleske: “Svijet mora prekinuti s rizičnim oslanjanjem na američki dolar” – Bankar.me\nAugust 27, 2019 PLANETA, SVE VIJESTI, VALUTE Leave a comment\nDominantna pozicija dolara u globalnom finansijskom sistemu povećala je rizike zamke likvidnosti u okolnostima ultraniskih kamatnih stopa i slaboga rasta, poručio je Carney centralnim bankarima iz zemalja širom svijeta na godišnjem sastanku u američkom gradu Jackson Holeu u saveznoj državi Wyomi0ng.\n“Odnosi u svjetskoj ekonomiji mijenjaju se a američki dolar i dalje je jednako važan kao i u vrijeme raspada sistema iz Bretton Woodsa,” rekao je Carney, aludirajući na početak 1970-ih godina kada je okončano razdoblje u kojem je dolar bio vezan za zlato.\nEkonomije u nastajanju povećale su svoj udio u globalnoj aktivnosti na 60 posto, sa 45 posto koliko je iznosio prije zadnje svjetske finansijske krize prije 10-ak godina, istakao je Carney.\nDolar se, pak, i dalje koristi u najmanje 50 posto transakcija u međunarodnoj trgovini, što je pet puta više od udjela Sjedinjenih Država u svjetskom robnom izvozu. To podstiče potražnju za američkom imovinom i izlaže mnoge zemlje štetnim posljedicama osilacija u američkoj ekonomiji.\nProblemi u finansijskom sistemu potiču pak uvođenje protekcionističkih i populističkih mjera, napominje guverner BoE-a.\nUpozorava ujedno da su se u prošlosti vrlo niske kamatne stope vremenski poklapale s ratovima, finansijskim krizama i naglim promjenama u bankarskom sistemu.\nU prvom koraku u smjeru reorganizacije svjetskog finansijskog sistema zemlje bi mogle utrostručiti sredstva Međunarodnog monetarnog fonda na 3.000 milijarde dolara, predlaže Carney, što bi bila bolja alternativa zaštiti putem gomilanja ogromnih dugova donominiranih u dolarima.\n“Takvi koordinirani potezi mogu poboljšati funkcionisanje postojećeg sistema ali je u konačnici uslov za ostvarivanje punog potencijala multipolarne globalne ekonomije novi međunarodni monetarni i finansijski sistem”, poručio je Carney.\nNajbolje bi rješenje po njemu bio diverzifikovati multipolarni finansijski sistem , kakav bi mogla omogućiti tehnologija.\nU tom kontekstu Carney spominje i mogućnost uspostavljanja mreže digitalnih valuta koje bi izdavale centralne banke.\nTakav bi sistem mogao smanjiti dominantni uticaj američkog dolara u globalnoj trgovini, zaključuje čelnik britanske centralne banke.\nPOJMOVIdolar rezervna valuta izbacivanje dolara\nPrevious Porodične kompanije posluju uspješnije od drugih\nSljedeći Nova presuda protiv “Johnson & Johnson”: Mora da plati 572 miliona


BalkanMagazin :: Država mora forsirati energetsku efikasnost\nsreda, 04. jul 2018 09:52\nDržava je ta koja treba da forsira proces unapređenja energetske efikasnosti dajući primere dobre prakse u javnom sektoru. Najveći potencijal vidi se u sektoru zgradarstva jer, oko 75 odsto svih zgrada u zemlji čine stambene zgrade, s tim što je oko 85 odsto tih zgrada energetski neefikasno. To je veliki izazov, u smislu mogućnosti za revitalizaciju tih objekata, jer situacija je danas takva da potrošnja energije u zgradama predstavlja 36 odsto ukupne potrošnje energije u Srbiji, čulo se juče na stručnoj tribini „Energetska (ne)efikasnost u Srbiji – neophodnost i izazovi”, koju je Balkanmagazin organizovao u saradnju sa JP Elektroprivreda Srbije i uz institucionalnu podršku Ministarstva rudarstva i energetike.\nEnergetska efikasnost je tema o kojoj se dosta govori na svim nivoima. Promena navika ipak zahteva vreme, ali je čini se ništa manji izazov to što treba naći i načine za dugoročno finasiranje projekata i mera, potrebnih za unapređenje energetske efikasnosti u Srbiji. U sektoru zgradarstva se mogu ostvariti najveće uštede, ali se, pored podizanja svesti građana, od države ipak očekuje najviše, tako da se očekuje da kroz sistem energetskog menadžmenta, koji se sprovodi u javnom sektoru, maksimizira ustede energije – neki su od ključnih zaključaka stručne tribine „Energetska (ne)efikasnost u Srbiji – neophodnost i izazovi”, koju je Balkanmagazin organizovao u saradnju sa JP Elektroprivreda Srbije i uz institucionalnu podršku Ministarstva rudarstva i energetike.\nUkoliko se kao merilo energetske efikasnosti uzme energetski intenzitet, koji predstavlja odnos utrošene energije i bruto društvenog proizvoda neke zemlje, može se reći da je energetski intenzitet Srbije, dva do tri puta veći nego u susednim zemljama, članicama Evropske unije ili da je čak četiri do pet puta veći nego što je u razvijenijim državama EU. Ovaj indikator, možda i nije najpreciznije merilo energetske efikasnosti, ali može da pokaže gde se Srbija trenutno nalazi, kao i da postoji veliki potencijal za mnogo značajnije uštede energije.\nU Srbiji postoji Zakon o efikasnom korišćenju energije, koji je stvorio pravne okvire za uvođenje niza mera, sa ciljem da doprinesu povećanju energetske efikasnosti i stvore osnovi za finasiranje projekata u toj sferi. Na osnovu tog akta 2014. godine počeo je sa radom Budžetski fond za unapređenje energetske efikasnosti, usmeren na javni sector, odnosno, jedinice lokalne samouprave. Međutim, sredstva kojima Fond raspolaže je ograničen, a broj potrebnih stručnjaka nedovoljan da bi se očekivale značajne uštede.\n„Zbog veoma malih raspoloživih sredstava, od 1,2 miliona evra godišnje, kao i ograničenih ljudskih resursa kojima raspolaže ministarstvo, do sada smo uspeli da finasiramo realizaciju samo 39 projekata u jedinicama lokalne samouprave, na šta je potrošeno 230 miliona dinara iz budžeta i 500.000 dolara donacije UNDP-a. Prosečne uštede u realizovanim projektima, iznosile su oko 40 odsto“, kaže Stevica Deđanski, državni sekretar u Ministarstvu rudarstva i energetike.\nNa osnovu ostvarenih rezultata u projektima povećanja energetske efikasnosti u objektima javnog sektora na svakih 50 dinara ulaganja ostvarena je ušteda energije od jednog kilovat-časa. S tim u vezi se procenjuje da bi, daljim ulaganjem u energetsku efikasnost, uštede u javnom sektoru mogle dostići i do 123, 4 miliona evra godišnje. Istovremeno se procenjuje da bi za rehabilitaciju svih zgrada koje pripadaju javnom sektoru bilo potrebno oko 1,2 milijarde evra, dok se troškovi energije u ovim objektima kreću oko 270 miliona evra godišnje.\nDeđanski smatra da je država ta koja treba da forsira proces unapređenja energetske efikasnosti dajući primere dobre prakse u javnom sektoru, a da se najveći potencijal vidi u sektoru zgradarstva.\nPomoćnica ministarke u Ministarstvu građevinarstva, saobraćaja i infrastrukture Jovanka Atanacković deli ovo mišljenje. Ukazuje na to da je najveći broj, pre svega stambenih zgrada u zemlji, izgrađen pre nekoliko decenija ili u vreme kada propisi nisu potencirali energetsku efikasnost.\n“Oko 75 odsto svih zgrada u zemlji čine stambene zgrade, dok je oko 85 odsto tih zgrada energetski neefikasno. To je veliki izazov, u smislu mogućnosti za revitalizaciju tih objekata, jer situacija je danas takva da potrošnja energije u zgradama predstavlja 36 odsto ukupne potrošnje energije u Srbiji”, precizira Jovanka Atanacković.\nOsim što u ovoj oblasti vidi prostor za podizanje energetske efikasnosti, ona smatra da je neophodno unaprediti postojeće mere. Kontrola energetskih pasoša je oblast na koju stavlja fokus, ali smatra da je neophodno povećati i korišćenje obnovljivih izvora energije. U budućem period bi, kako kaže, akcenat trebalo staviti na tačan i jasan proračun energetske efikasnosti sa svim izvorima, obezbediti veća sredstva iz EU fondova, ali i troškovno isplativu metodu, kako bi se znalo gde se i u šta tačno ulaže u cilju ostvarivanja značajnije uštede energije.\n“Pitanje energetske efikasnosti je način života i trebalo bi da postane ideja vodilja kako ćemo trošiti energij, jer je ona jedan od glavnih pokazatelja ekonomskog razvoja”, kaže predsednica Parlamentarnog foruma za energetsku politiku Srbije, Aleksandra Tomić.\nOna je ukazala na to da u republičkom Parlamentu postoji neformalna politička grupa, formirana kao parlamentarni Forum za energetsku politiku Srbije, koju čine predstavnici svih stranaka, po vokaciji inžinjeri ili oni koji imaju ranije profesionalno iskustvo u oblasti energetike.\n“S obzirom na našu ulogu u Parlamentu, a izabrani smo da pomognemo građanima, to činimo i u ovoj oblasti, kroz različite projekte i inicijative koje preduzimamo, bilo u zemlji ili tokom susreta koji se održavaju u formatu Zapadnog Balkana. Imamo jako dobru komunikaciju i sa poslanicima Evropskog parlamenta, tako da uspevamo da naše inicijative dopunjujemo informacijama, kako to rade razvijene evropske zemlje u svojim sistemima. Do sada smo, uz saradnju sa GIZ-om, uspeli da obezbedimo energetske pasoše za tri ključna zdanja - Parlamenta, Vlade Republike Srbije i Palatu Srbija - čime smo uspeli da obezbedimo uštede energije od 30 odsto”, kaže Aleksandra Tomić.\n“Naravno, najveći problem Srbije su zgrade, jer sve što je pravljeno, pre svega stambene, zidane su početkom osamdesetih godina prošlog veka. U smislu utroška energije, odnosno energetske efikasnosti, veći su čak problem privatne kuće nego stambene zgrade, a najveći broj stambenih objekata u Srbiji su upravo kuće. Nivo energetske efikasnosti, propisan 2011. godine, za postojeće zgrade je 75 kilovat-časa po kvadratnom metru (kWh/m2) godišnje, a mnoge naše kuće troše sada i do 200 kWh/m2, dakle ne ispunjavaju čak ni elementarne uslove energetske efikasnosti”, naglašava vanredni profesor Arhitektonskog fakulteta Univerziteta u Beogradu, Dušan Ignjatović. (prezentacija - Dušan Ignjatović - pptx)\nDr Branko Glavonjić, profesor Šumarskog fakulteta Univerziteta u Beogradu ukazao je na to da građani nisu štedljivi ni kada koriste bazne energente.\n“Po metru kvadratnom oni troše više od 250 kilovat-časova energije, što dovoljno govori o svesti o energetskoj efikasnosti”, kaže Glavonjić.\nStarost ložnih uređaja, koja je mahom veća od dve decenije, kao i to što se drvo za ogrev nabavlja tek pred sam početak grejne sezone, kada je puno vode, uz to da građani uglavnom ne znaju, zapravo, kako treba pravilno ložiti vatru razlog su što se u Srbiji godišnje potroši više od šest miliona kubnih metara drveta za grejanje stambenih objekata. A samo bi nabavka ogrevnog drveta na kraju grejne sezone za narednu, umesto da se nabavlja i sagoreva sirovo drvo, donela uštedu od 16% do 22% u količini drveta. Prema Glavonjćevim rečima ušteda od samo pola kubika ogrevnog drveta po domaćinstvu u Srbiji značila bi oko 1.000.000 stabala sačuvanih u šumi svake godine.


"Tajna veza" Sarajeva i svjetskog virtuoza\nMilenković: Gromoglasni aplauz\nSvjetski virtuoz Stefan Milenković preksinoć je oduševio publiku u krcatom Narodnom pozorištu u Sarajevu. Čuveni Beograđanin bio je počasni gost Sarajevske filharmonije, a ovim nastupom otvorena je i nova koncertna sezona.\nMilenković i Sarajevska filharmonija izveli su 5. Betovenovu simfoniju, uvertiru "Fingalove pećine" Feliksa Mendelsona i violinski koncert pod dirigentskom palicom Samre Gulamović.\nMuzičara sa svjetskom reputacijom sarajevska publika istančanog ukusa ispratila je gromoglasnim višeminutnim aplauzom, a svečanu dvoranu Narodnog pozorišta Sarajevo napustili su s nadom da će uskoro imati priliku uživati u sličnom muzičkom događaju.\nOvim je potvrđeno da postoji neka "tajna veza" između Milenkovića i Sarajeva, o čemu je on nedavno govorio u ekskluzivnom intervjuu za "Dnevni avaz".\nStefan Milenković rođen je 25. januara 1977. godine u Beogradu. Svirao je za svjetske državnike, papu Ivana Pavla II te je sarađivao s brojnim umjetnicima, a nastupao je i u prestižnim koncertnim dvoranama te se ubraja u najveće umjetnike klasične muzike današnjice.\nKorak naprijed, nazad dva 01.10.2017 08:00\nTigar mu pojeo pola lica, a sada je riješio da pokaže kako izgleda strana glave koju je krio od svih 30.09.2017 22:35


Kompanije u Sloveniji povećavaju ulaganje u marketing! - Marketing Mreža\nKompanije u Sloveniji povećavaju ulaganje u marketing!\nREGION – Skoro jedna petina kompanija iz Slovenije planira u 2015. godini da poveća budžete za marketinške aktivnosti, a polovina njih će zadržati budžet na istom nivou kao i ove godine, pokazalo je najnovije istraživanje agencije Interstat.\nRezultati istraživanja, u kome je učestvovalo 158 slovenačkih kompanija, pokazali su da, posle dugog perioda stagnacije od 2008. do 2012, budžeti u poslednje dve godine beleže blagi porast, a taj trend se očekuje i u 2015.\nVećina kompanija, koje su učestvovale u istraživanju, prepoznaju značaj i potencijale digitalnog i mobilnog oglašavanja, a dve trećine ispitanika reklo je da će u 2015. upravo većinu novca dati za ovu vrstu oglašavanja. Istraživanje je, takođe, pokazalo da u oblasti digitalnog advertajzinga kompanije u Sloveniji najviše ulažu u baner kampanje na sajtovima i portalima (53,2%) i e-mail marketing (47,5%), dok oglašavanje na društvenim mrežama i sistemsko vođenje korporativnih stranica praktikuje oko 40% anketiranih kompanija.\nViše informacija pronađite na portalu Marketing magazin.\npovećanje budžeta za oglašavanje


Biden prvog dana potpisao 15 izvršnih uredbi | Joe Biden Vijesti | Al Jazeera\nMeđu odlukama novog predsjednika su prekid finansiranja izgradnje zida na granici s Meksikom te ukidanje zabrane putovanja u SAD za neke zemlje s muslimanskom većinom.\nJoe BIden je zaustavio postupak izlaska SAD-a iz Svjetske zdravstvene organizacije (EPA)\nPotpisujući izvršne uredbe, memorandume i direktive pred novinarima u Ovalnom uredu u srijedu poslije podne, on je rekao da “nema vremena za gubljenje”.\n“Neke od izvršnih uredbi koje danas potpisujem pomoći će u ublažavanju krize s COVID-19. Borit ćemo se protiv klimatskih promjena kako se do sada nismo borili, promicat ćemo rasnu jednakost i podržavati zapostavljene zajednice. To su samo početne tačke”, kazao je Biden, prenosi Hina, pozivajući se na Reuters.\nMeđu uredbama koje se bave imigracijskom politikom, Biden je opozvao Trumpovu deklaraciju koja je omogućila finansiranje izgradnje zida na granici s Meksikom te okončao zabranu putovanja u SAD za neke zemlje s muslimanskom većinom.\nPotpisivanje u srijedu predstavlja samo početak niza poteza koje će Biden uskoro poduzeti, rekla je njegova predstavnica za medije Jen Psaki.\n“Sljedećih dana i sedmica pokretat ćemo nove akcije kako bismo odgovorili na izazove i ispunili obećanja koje je novi predsjednik dao američkom narodu”, kazala je Psaki.\nOčekuje se da će Biden uskoro također opozvati odluke kojima se transrodnim osobama zabranjuje služenje u američkoj vojsci te ukinuti zabranu američkog finansiranja međunarodnih programa planiranja porodica povezanih s pobačajima.\nU vezi procesa Trumpovog opozica, Biden će prepustiti Senatu odluku o tome kako će nastaviti proces suđenja.\nPredsjednica Zastupničkog doma Kongresa SAD-a Nancy Pelosi još uvijek nije poslala tekst opoziva Senatu, koji je Donji dom izglasao, a prema senatskim pravilima, suđenje bivšem predsjedniku počet će dan nakon što odluka o opozivu bude primljena.\nBiden je ranije pozvao senatore da ne dopuste da suđenje Trumpu uspori preostale aktivnosti u prvim danima njegova mandata.\nPsaki je još rekla da će Biden prvi razgovor sa nekim stranim liderom obaviti sa kanadskim premijerom Justinom Trudeauom, a pričat će se o bilateralnim odnosima i odluci Bidena da formalno ukine dozvolu neophodnu da se izgradi naftovod između dvije države.\nBiden je rekao da „ukoliko Teheran nastavi sa striktnim poštovanjem nuklearnog sporazuma iz 2015. godine – prema kojem je Iranu zabranjen nuklearni program, a zauzvrat bi ovaj zemlji bile ukinute sankcije – Washington će također poštovati sporazum.


Obje Koreje trpe najgoru sušu u posljednjih 100 godina\nAgencije 26.06.2012 15:02\nSjeverna Koreja je poslala vojnike da ručno zalivaju ogoljena polja, a južnokorejski zvaničnici nastoje da zaštite ugrožene vrste divljači pošto je najteža suša u posljednjih 100 godina pogodila Korejsko poluostrvo.\nMeteorološka služba u Pjongjangu je saopštila da dijelovi Sjeverne Koreje doživljavaju najtežu sušu od kada se vode podaci o padavinama prije skoro 105 godina.\nDugotrajna suša pojačava strahovanja da li će Sjeverna Koreja biti u stanju da ishrani stanovništvo.\nUjedinjene nacije su saopštile da su dvije trećine njene populacije od 24 miliona stanovnika suočene sa hroničnim nedostatkom hrane. Pritom zbog nedostatke kvalitetne hrane najviše stradaju djeca koja su neuhranjena i u razvoju zaostaju za svojim vršnjacima u svijetu.\nNovinari agencije AP koji su posjetili sušom pogođene oblasti u Sjevernoj Koreji vidjeli su žene vojnike sa žutim peškirima na glavama kako nose kofe s vodom i pomažu u zalivanju polja.\nJužnokorejski zvaničnici su juče takođe saopštili da je to područje doživjelo najgoru sušu u više od sto godina.\nI šef njemačke humanitarne organizacije, Volfgang Jaman, koji je boravio na Sjeveru, rekao je da se suša ponovo vratila i ugrožava nesigurnu proizvodnju hrane u Sjevernoj Koreji, čije stanovništvo je ionako posljednjih godina pogođeno nedostatkom osnovnih prehrambenih namirnica.\nOn je posvjedočio da je video djecu koja koriste flaše i kante da bi ručno zalili usjeve u nedostatku velikih irigacionih sistema u dvije južne provincije.\n"Kukuruz se zaliva ručno jer nema kiše i nema irigacionih sistema. Mnogo ljudi je na poljima pokušavajući da spasu usjeve i ulažu se ogroni napori da se obezbijedi voda", rekao je Jaman.\nSjeverna Koreja je pretrpila veliku glad 1990-tih koja je, kako se procjenjuje, ubila milion ljudi i od tada u zemlji vlada hronična nestašica hrane, zbog kako kažu stručnjaci sistematskih neuspjeha u vođenju centralizovanog privrednog sistema.\nSAD su saopštile u aprilu da neće isporučiti planiranu pomoć u hrani pošto je Pjongjang i pored upozorenja lansirao raketu dugog dometa što mu je zabranjeno sankcijama UN.\nZbog napetosti duž granice pomoć u hrani Sjeveru više ne pruža ni Južna Koreja, tako da je najveći donator hrane i goriva ostala Kina kao glavni saveznik Pjongjanga.


ETRMA: tržište prerade guma dostiže 96%\nETRMA, Evropsko udruženje proizvođača guma , izjavilo je da je tržište za preradu guma postalo "stabilno i konkurentno".\nBez obzira na to što recesija nastavlja da vrši negativan uticaj na isporuku starih guma kompanijama za preradu, ETRMA je utvrdila da se opaža pozitivan trend u segmentu prerade starih guma, i nivo prerade u Evropi dostiže 96%.\n“Ovo dostignuće će postaviti Evropu na mesto jednog od najrazvijenijih regiona u sferi prerade i reciklaže guma u svetu", navodi u svom saopštenju ETRMA.\nNajvažnija okolnost je rast ekološki bezbednih i ekonomičnih tehnologija za preradu guma. Proizvodi od prerađenih guma sve češće postaju koristan resurs za primenu u različitim oblastima.\nETRMA navodi da 2010.godine u Evropi posluje 14 kompanija koje se bave preradom starih guma. Ove kompanije treba da sakupljaju i prerađuju gume u količini koja odgovara proizvodnji novih guma, koje ukupno te kompanije prodaju, prema principu "jedna nova guma se prodaje – jedna stara se prerađuje".\nPrema podacima udruženja, u Velikoj Britaniji se iskoristi 100% guma koje su izašle iz upotrebe. Od 479 hiljada tona starih guma u Velikoj Britaniji u 2009. godini 8,5% bilo je protektirano, a 45,1% predrađeno. Još 24% je bilo iskorišćeno u svojstvu izvora energije. Ostalih 19% su bile ponovo korišćene ili izvezene.\nOvakva varijanta postupanja sa starim gumama je ipak izuzetak. Nemačka je naprimer, izvezla 69 hiljada tona starih guma u 2009.godini: 12,1% od godišnjeg obima, a 20 hiljada tona je bilo zakrpljeno. Mnogi smatraju da izvoz starih guma prosto prenosi odgovornost za njihovu preradu na druge. Bez obzira na to, udruženje kaže da evropski proizvođači kao i pre nameravaju da povećavaju obim "zdravog i konkurentnog tržišta prerade guma".


TotalCar.rs » Kinezi grade deo Koridora 11\nKoridor 11, novo, putevi, Srbija\n0 komentara 4937 pregleda\nU Vladi Srbije danas je sa kineskom kompanijom Šendong haj-spid grup potpisan ugovor ugovor o izgradnji dve deonice autoputa na Koridoru 11, ukupne dužine 50,23 kilometra, vredan 334 miliona dolara.\nVelika kineska kompanija, poznata po izgradnji najvećeg mosta na svetu, dugog 42 kilometra, gradiće deonice autoputa od Obrenovca do Uba, dužine 26,23 kilometra i od Lajkovca do Ljiga, dužine 24 kilometra, a rok za završetak radova je 38 meseci.\nMinistar građevina i urbanizma u Vladi Srbije Velimir Ilić rekao je da Šendong haj-spid grup zainteresovana i za koncesiju za izgradnju dela autoputa od Obrenovca do Beograda.\nIlić je objasnio da se deonice od Obrenovca do Preljine grade sredstvima iz kredita koje je podigla Vlada Srbije, a da će, potom, ostali delovi autoputa na Koridoru 11 biti građeni koncesijama, od prihoda od putarina, i za to je zainteresovano više kompanija.\nPrema rečima Ilića, vrednost koncesija Obrenovac-Beograd i Preljina-Požega je oko 600 miliona dolara, a u Vladi se nadaju da če i one biti završene u roku, kao i deonica Ljig-Preljina, koju radi kompanija iz Azerbejdžana.\nNismo mnogo pričali, radili smo potrebne projekte i studije, otklonili probleme sa bankom koji su se pojavili i našli zajedničko rešenje, objasnio je Ilić, konstatujući da je sve što je učinjeno na tom projektu urađeno “šampionski”.\nDirektor javnog preduzeća Koridori Srbije Dmitar Đurović, koji je potpisao ugovor sa kineskom kompanijom, rekao je da će na izgradnji autoputa na te dve deonice biti zastupljeno najmanje 40 odsto firmi iz Srbije.\nOn je ukazao da su za šest meseci rešeni problemi sa eksproprijacijom zemljišta na skoro svim deonicama budućeg autoputa i da ostaje da se urade još samo na području Obrenovca, što treba da bude završeno za tri do šest meseci.\nZamenik generalnog direktora Šendong haj-spid grup Lin Vei istakao je da se nada da će ta kompanija u Srbiji nastaviti da razvija saradnju u oblasti infrastrukture i da je ovaj ugovor “kamen temeljac za to”.\nOn je potvrdio da je ta kompanija posebno zainteresovana za koncesiju za izgradnju deonice od Beograda do Obrenovca.\n14 novih modela stiže iz Audija u naredne dve godine\nAlfa Romeo radi na autopilotu za Giulia model\nBMW, Ford i JLR zajedno prave fabriku baterija?\nDva nova Passata ukradena direktno iz Volswagena\nTeaser: Range Rover Sport RS


Diplome za kurs Liderstvo i razvojni omladinski rad | TV KANAL 9 NOVI SAD\nNaslovna EMISIJE Diplome za kurs Liderstvo i razvojni omladinski rad\nDiplome za kurs Liderstvo i razvojni omladinski rad\nVIDEO K9: U Gradskoj kući danas su uručene diplome studentima koji su pohađali i uspešno završili kurs pod nazivom ,,Liderstvo i razvojni omladinski rad''. Jednogodišnje školovanje studenata realizovao je Centar za omladinski rad u saradnji sa univerzitetom iz Švedske.\nNovosadski Centar za omladinski rad, zahvaljujući saradnji sa Švedskim fakultetom iz grada Jošopinga, posle 10 godina ponovo ima generaciju studenata kursa za omladinske radnike formalnog obrazovanja.\n“Na ovom kursu smo imali 20-oro studenata koji su prolazili jedan dugi proces. Učili su o tome kako da rade sa mladima, imali su šest predmeta koje su polagali, imali su praksu sa grupama mladih koji su takođe polagali. Danas imamo zadovoljstvo da tim studentima uručimo sertifikate”, rekla je Marijana Rodić iz Centra za omladinski rad.\nStudenti su na ovom kursu obučeni za rad sa mladima u raznim oblastima. Jedna od ključnih je vršnjačko nasilje u školama, a tu su i alkoholizam kod mladih, uloga žene kroz modnu reviju, zatim teme vezane za osobe sa invaliditetom i LGBT populaciji.\nSvršeni studenti ovog kursa dodelom ovih diploma postali su omladinske radnice i radnici od kojih se očekuje da nastave da dalje rade sa mladima u lokalnoj zajednici.\n“Umrežavanje mladih, ubacivanje u tokove društva, u društvene procese i kroz naš lokalni akcioni plan mi, između ostalog, imamo poseban deo gde finansiramo i podržavamo zapošljavanje mladih”, naveo je Ognjen Cvjetićanin, član Gradskog veća za sport i omladinu.\nStudenti kažu da im je ovo iskustvo donelo uverenje da mogu da donesu promene u svojoj zajednici, a sama diploma omogućiće im lakše zaposlenje.\n“Meni je to mnogo pomoglo, zato što sam razumela da zapravo mladi imaju iste probleme kao što imaju i odrasli samo da su oni zanemareni, sputani, da im se ne ostavlja dovoljno prostora da kažu ono što misle, a imaju jako puno toga da kažu, sa druge strane kao neko ko je prošao ovaj kurs shvatila sam koliko je to zahtevan posao raditi kvalitetno sa mladima”, kazala je Marija Marić, studentkinja kursa.\nRad sa mladima u okviru kursa, kako je rekla, pomogao im da razumeju šta je potrebno mladima, kako da im priđu, da pronađu rešenje, i kako da se promene da bi mogli da sistemski ponude neke odgovore.\nPrethodni tekstOtvoren Biblionet 2018\nSledeći tekstŠetnja Petrovaradinom pravi izazov


Javni dug pod kontrolom, za razliku od perioda neodgovorne politike | Nova Ekonomija\nJavni dug pod kontrolom, za razliku od perioda neodgovorne politike\nSiniša Mali FOTO: N1\nMinistar finansija Siniša Mali kaže da je javni dug pod kontrolom za razliku od perioda kada se, kako kaže, vodila neodgovorna politika.\nMali je u parlamentu gde se raspravlja o Predlogu budžeta za 2019.godinu ukazao da je javni dug za vreme prethodne vlasti rastao vrtoglavom brzinom i da su doveli zemlju pred bankrtostvom.\nMinistar finansija je rekao da je krajem decembra 2008.godine javni dug iznosio 8,8 milijardi evra, godinu dana kasnije je porastao za 12 odsto, zatim je 2010.godine uvećan za dodatnih 23,4 odsto i dostigao iznos od 12 milijardi evra. On je dodao da je javni dug 2011.godine porastao za dodatnih 21,6 odsto i stigao do 14,8 milijardi evra, a 2012.godine do 17,7 milijardi evra.\nJavni dug je, kaže, 2013.godine bio 20,1 milijardu evra, a 2014. godine 22,7 milijardi evra kada je javni dug zaustavljen merama fiskalne konsolidacije i ukazao da je neodgovorna politika bivše vlasti dovela Srbiju pred bankrotstvom. Prema njegovim rečima, od 2015.godine ukupan javni dug je bio 24,8 milijarde, 2016.godine takođe 24,8 milijardi, iako je bilo velikih investicija, a 2017.godine 23,2 milijarde evra.\nDo kraja godine, Mali kaže da će javni dug do kraja godine iznositi 24,2 milijarde evra. On je istakao i da je ova vlast morala da isplaćuje i kamate skupih kredita koje su uzimali njihovi prethodnici.\n"Oni su imali i negativan rast BDP-a 2009,godine od 3,1 odsto, godinu dana kasnije, rast je bio 0,6 odsto, 2011.godine 1,4 odsto, a 2012.godine opet je srpska ekonomija imala negativan rast od jedan odsto godišnje", rekao je Mali i podsetio da će ove godine taj rast biti oko 4,5 odsto.\nNavodeći da je jedan od osnovnih pokazatelja uspešnosti osim stope rasta i učešće javnog duga u BDP-u, ministar finansija je rekao da je 2013.godine to učešće bilo 77 odsto, a da je danas na nivou od 55 odsto. Mali je tako odgovorio na kritike šefa poslanika DS Gorana Ćirića koji je rekao da predloženi budžet nije ni socijalni, ni razvojni, te naveo da je javni dug od 2012.godine do danas porastao.\nOn je rekao i da nije dobro što godinama nema zvaršnog računa budžeta, što znači da se ne zna na šta su pare potrošene.\n"Budžet nije ni socijalni. Siromaštvo u Srbiji je nikada veće, 10 odsto građana živi ispod linije siromaštva, to je 700.000", rekao je Ćirić.\nNaveo je da treba obezbediti deci u Srbiji besplatnu užinu u Srbiji i da sredstava ima, jer će se za izgradnju Nacionalnog stadiona potrošiti oko 250 miliona evra.\nPovećanje plata zaposlenima u javnom sektoru je realno\nMali: Realno je da dogodine rastu zarade i penzije\nAleksić: Predlog budžeta nije razvojni, nego predizborni\nGrađani će u 2019. imati nikad veće penzije i plate\nMF: Javni dug Srbije 72,1 odsto bruto domaćeg proizvoda\nMali: Srbija isplatila dug od 890 miliona evra\nPredlog budžeta: Nezadrživi rast ili predizborno životarenje?


Zaustavljen saobraćaj u Sarajevu: Šleper se prepriječio preko cijelog kolovoza – BH PORTAL\nSaobraćajna nesreća, koja se dogodila danas u Sarajevu, na dijelu između naselja Stup i Ilidža, na glavnoj gradskoj saobraćajnici, u traci iz pravca centra grada ka Ilidži, izazvala je dodatne gužve.\nPrema fotografijama koje su nam poslali naši čitaoci, u nesreći je učestvovao jedan šleper i jedno putničko vozilo. Šleper se, zbog sudara, postavio poprijeko preko saobraćajnice, onemogućivši saobraćaj u svim trakama.\nZa sada nema informacija o tome da li je neko povrijeđen. Iz Operativnog centra MUP-a KS nam je rečeno da nisu zaprimili bilo kakvu dojavu o ovom sudaru.


Američka flota na izdisaju - 17.10.2017, Sputnik Srbija\nRatna mornarica SAD danas „umire tihom smrću“ i svakim danom je sve manje sposobna da reaguje na krize u čitavom svetu. 17.10.2017, Sputnik Srbija\nOnda samo treba otezati vreme, dok zver sama ne krepa.\nRatna mornarica SAD danas „umire tihom smrću“ i svakim danom je sve manje sposobna da reaguje na krize u čitavom svetu.\nU izveštaju „Heritidž faundejšena“, u kojem se ocenjuje stanje vojne flote na osnovu tri pokazatelja (razmere, mogućnosti i stepen gotovosti), Ratnoj mornarici SAD dodeljen je status „marginalna“, pošto američka flota ima niz ozbiljnih problema.\nKako bi mogla uspešno da reaguje na regionalne konflikte na moru, Ratnoj mornarici SAD potrebno je najmanje 346 brodova, ali američka vojska trenutno ima samo 279 brodova, navodi komentator „Nešenel interesta“ Tomas Klender.\n„Danas flota ima manje brodova nego za vreme Prvog svetskog rata. Kako bi to prevazišla, flota je dovela svoje brodove i mornare do krajnjih granica (funkcionalnosti i izdržljivosti) kako bi imala mogućnost da drži u stanju borbene gotovosti oko 95 brodova koje neprekidno šalje svuda po svetu. To je ozbiljno upozorenje da je Ratna mornarica SAD suviše mala i suviše slaba da bi mogla da odgovori svojim svakodnevnim zahtevima“, piše Kalender.\n„Zbog toga se u ovom trenutku ratna flota SAD nalazi u dubokoj jami i zbog toga ne može da reši svoje probleme za samo godinu dana, tako da je davanje statusa ’marginalna‘ (Ratnoj mornarici SAD) potpuno opravdano“, zaključuje Kalender.\n17 Oktobar 2017, 22:35


Proslava neustavnog Dana RS-a u UIOBiH evidentirana kao državni praznik\nNaslovnica NAJNOVIJE Politika Proslava neustavnog Dana RS-a u UIOBiH evidentirana kao državni praznik\nSarajevo – Svim uposlenicima Uprave za indirektno oporezivanje BiH s teritorije entiteta Republike Srpske omogućeno je da uzmu slobodan dan kako bi proslavili 9. januar. U obrascima za obračun plaće uposlenicima je evidentiran državni praznik iako je Ustavni sud BiH proglasio neustavnim obilježavanje 9. januara kao Dana RS-a.\n“Za zaposlene u Upravi za indirektno oporezivanje koji imaju prebivalište na teritoriji Republike Srpske, koji nisu radili 9. januara 2017. godine, u obrascima za obračun plaće evidentiran je državni praznik. Oni zaposlenici koji su tog dana radili, a imaju također prebivalište u RS-u, imaju mogućnost da neki drugi dan iskoriste kao slobodan”, kazali su za Klix.ba u Upravi za indirektno oporezivanje BiH.\nJoš uvijek nije poznato na kojem osnovu je Uprava za indirektno oporezivanje BiH tretirala 9. januar kao državni praznik s obzirom na to da je Ustavni sud BiH proglasio neustavnim obilježavanje 9. januara kao Dana RS-a.\nGeneralno, odluka Ustavnog suda BiH pokazala je svu nesposobnost državnih institucija da se pridržavaju najvišeg pravnog akta – Ustava Bosne i Hercegovine.\nUprava za indirektno oporezivanje BiH samo je jedna u nizu institucija koje su protuustavno omogućile svojim zaposlenicima proslavu ili učešće u neustavnom obilježavanju Dana RS-a.\nTužilaštvu BiH opozicione političke stranke podnijele su krivičnu prijavu protiv kompletnog zapovjednog lanca Oružanih snaga BiH koje smatraju odgovornim za niz zloupotreba položaja i ovlasti te nesavjesnog rada u službi, a u vezi s dešavanjima na obilježavanju neustavnog Dana entiteta RS 9. januara i korištenja jedinica Oružanih snaga BiH.\nDržavno tužilaštvo ranije je formiralo predmet koji se odnosi na nepoštivanje odluke Ustavnog suda BiH u vezi s 9. januarom. Prvoosumnjičeni u ovom predmetu je predsjednik manjeg bh. entiteta Milorad Dodik, a na saslušanje su pozvani i brojni drugi funkcioneri poput člana Predsjedništva BiH Mladena Ivanića, premijerke RS-a Željke Cvijanović, pojedinih zastupnika u Narodnoj skupštini RS-a i drugih.


Kineski satelit možda pada na Zemlju za koji sat – Glas Regije\nKineski satelit možda pada na Zemlju za koji sat\nKineski satelit “Tiangong 1”, koji, zbog kvara, nekontrolisano pada ka Zemlji, mogao bi već narednih sati da uđe u atmosferu naše planete, mada je mala vjerovatnoća da će neki njegov dio pasti na tlo.\nOčekuje se da se kineska svemirska laboratorija raspadne prilikom ulaska u atmosferu i sagori od trenja, pa naučnici procjenjuju da njeni dijelovi predstavljaju samo neznatan rizik po ljude na Zemlji.\n“Tiangong 1”, 10,4 metra duga i 8,5 tona teška svemirska laboratorija, lansirana je 2011. godine, kao eksperimentalna platforma za veće projekte u okviru ambicioznog plana Pekinga da do 2023. godine ima stalnu svemirsku stanicu u Zemljinoj orbiti.\nEvropska svemirska agencija procjenjuje da će se to dogoditi do ponedjeljka ujutru po srednjoevropskom vremenu, prenosi AP.\nKalifornijska korporacija Aerospace predviđa da će “Tiangong 1”, koji na kineskom znači “Nebeska palata”, pasti na Zemlju u periodu između 2:18 i 4:18 poslije ponoći, u istoj vremenskoj zoni.\nI dalje nije izvjesno gdje bi moglo doći do pada, pošto mjesto eventualnog pada pokriva veći dio planete Zemlje – između 43 stepena sjeverne i 43 stepena južne geografske širine – i uključuje veći dio SAD, Kinu, Afriku, južnu Evropu, Australiju u Južnu Ameriku.\nNa sjevernoj polulopti, sigurno su pošteđeni sjeverni dio Evrope, Rusija i Kanada.\nAP navodi da se očekuje se da samo 10 odsto kineskog satelita preživi ulazak u atmosferu, uglavnom teži dijelovi.\nVjerovatnoća da neko tom prilikom strada procijenjena je na jedan prema hiljadu milijardi.\n« GOSTI BEZ MILOSTI: Željezničar-Mladost (DS) 0:3\nHoroskop za ponedjeljak, 2. april »


Jovanović: Prijave protiv Vesića i gradskog sekretara zbog turskih autobusa\nVesti Autor:Beta06. sep. 201909:40 > 09:41\nOdbornička grupa Savez za Srbiju u Skupštini Beograda osudila je odbijanje gradske vlasti i vladajuće većine da nalože hitni pregled novonabavljenih turskih autobusa marke BMC i time pokazala grub nehat prema bezbednosti Beograđana i političku neodgovornost najvećeg stepena, izjavio je šef te odborničke grupe Nikola Jovanović.\n„U odgovoru vladajuće većine na naš zahtev nije demantovana nijedna činjenica koju smo naveli: da je rok za proizvodnju 70 autobusa bio samo dva meseca, što izaziva osnovanu sumnju da je tender namešten za turskog proizvođača BMC, kao i da je upravo u takvom BMC autobusu otkazao sistem i dogodila se ‘iberturaža'“, naveo je Jovanović u pisanoj izjavi.\nOn ja napisao da još uvek nisu dobili odgovor na pitanja odakle turskoj kompaniji BMC gotovi autobusi i zašto je jedan od tih autobusa proizveo lančani sudar u Beogradu.\nJovanović je dodao da odbornička grupa Savez za Srbiju ne tvrdi unapred da su svi BMC autobusi neispravni, ali da smatra da je usled takvih okolnosti dužnost gradske vlasti da ih pregledaju i da eliminišu bilo kakav rizik po Beograđane.\n„Ukoliko se to ne desi u narednih nedelju dana, podnećemo krivične prijave protiv zamenika gradonačelnika Gorana Vesića i gradskog sekretara za javni prevoz Jovice Vasiljevića zbog osnovane sumnje da su izvršena dela ugrožavanje javnog saobraćaja, nesavesno vršenje nadzora nad javnim saobraćajem i zloupotreba službenog položaja“, naveo je Jovanović.\nAutobusiGoran VesićNikola JovanovićsaobraćajTurska


Prezentiran projekat "Preventivna konzervacija zbirki Zemaljskog muzeja BiH" | Zemaljski muzej Bosne i Hercegovine\nRiječ je o projektu restauracije i preventivne konzervacije kompleksa Zemaljskog muzeja BiH, koji će biti sproveden u fazama, a u trajanju od tri godine, od 2016. do 2018. godine. Glavne aktivnosti projekta su preventivna konzervacija (faza I i faza II), restauracija krovova na zgradama gdje su smještena Odjeljenja za arheologiju i prirodne nauke, restauracija zidnih i stropnih slika Odsjeka za prahistoriju i djelomična restauracija stolarije.\nZa 2016. godinu planirane su aktivnosti na preventivnoj konzervaciji kompleksa Muzeja koja podrazumijeva osiguranje uvjeta sigurnosti kompleksa, te restauraciju krovova na zgradama Odjeljenja za arheologiju i Odjeljenja prirodnih nauka, kao i restauraciju betonske balustradne ograde kompleksa.\nProjekat je finasiran od strane U.S. State Department-a, putem Specijalnog fonda američkih ambasadora za očuvanje kulturnog nasljeđa. Za implementaciju projekta odgovorna je Komisija za očuvanje spomenika BiH.\nNa konferenciji za medije novinarima su se obratili šefica Ureda za odnose s javnošću Ambasade SAD-a u BiH Stefanie Altman-Winans, pomoćnica izvršnog dužnosnika za naslijeđe u Komisiji Mirela Mulalić-Handan i direktor Zemaljskog muzeja BiH Mirsad Sijarić.\nDr. Sijarić se u ime uposlenika Zemaljskog muzeja BiH zahvalio Ambasadi SAD-a na donaciji i naglasio kako donacije SAD-a, Italije, Austrije i drugih zemalja ne opravdavaju nas u BiH da kažemo kako je stvar riješena i da ovo treba biti signal svima koji prebacuju odgovornost s jednog nivoa vlasti na drugi da se aktivno uključe u rješavanje problema.\nStefanie Altman-Winans istakla je da je očuvanje spomenika veoma važno za očuvanje kulturne historije u cijeloj BiH, te da je u tom kontekstu podrška Ambasade SAD-a radu Komisije bila stalna tokom saradnje u proteklih deset godina.\nPomoćnica izvršnog dužnosnika za naslijeđe u Komisiji Mirela Mulalić-Handan dodala je da su sredstva dobijena iz Specijalnog fonda američkih ambasadora za očuvanje kulturnog nasljeđa pružila šansu da Zemaljski muzej BiH i zbirke koje se u njemu čuvaju budu prepoznati kao svjetsko naslijeđe. Ona smatra da je ovaj Muzej, građevina izuzetnog arhitektonskog rješenja građenog u neorenesansnom stilu, i njen fundus svjedočanstvo naše memorije i naslijeđa svih naroda na prostoru BiH.


Puna primena sporazuma Srbije i EFTA 2011. godine – ICR\nPuna primena Sporazuma o slobodnoj trgovini Srbije sa zemljama EFTA trebalo bi da počne iduće, 2011. godine, pošto ga ratifikuju parlamenti Norveške i Islanda, saopšteno je danas u Privrednoj komori Srbije (PKS).\nNa početku seminara o mogućnostima izvoza u EFTA, ona je kazala da sporazum, potpisan u decembru 2009. godine, podrazumeva liberalizaciju trgovine industrijskim i poljoprivrednim proizvodaima, bavi se zaštitom intelektualne svojine, ulaganjima i javnim nabavkama, ali ne ne obuhvata trgovinu uslugama.\nPrema njenim rečima, od 2005. do sada zemlje EFTA su u Srbiju uložila 2 mlrd EUR, a najveća su bila norveškog „Telenora“, islandski „Sktavis“ i švajcarski „Holcim“.\nAmbasador Norveške u Srbiji Nils Ragnar Kamsvag ocenio je da će se zbog komplementarnosti, privreda Srbije brže razvijati, otvoriće se nova radna mesta i novi poslovi.\nEFTA je 10. najveći trgovac na svetu po robnoj razmeni, a u sektoru usluga na petom mestu.\nPrema podacima PKS, za devet meseci ove godine ukupna robna razmena zemalja EFTA sa Srbijom bila je 215,6 mil USD, dok je u isto vreme lane iznosila 271,8 mil USD.


source.ba | U Berlinu predstavljena crnogorska turistička ponuda\nTuristička ponuda Crne Gore predstavljena je na najvećoj turističkoj berzi u Evropi "ITB 2017" u Berlinu koja traje do 12. marta.\nCrnu Goru u martu posjetilo više od 28.000 turista, najviše iz Rusije i Srbije\nIz Nacionalne turističke organizacije Crne Gore saopšteno je da je konferenciji pod nazivom "Crna Gora - uvijek drugačija", koja je održana drugog dana sajma, prisustvovalo tridesetak novinara iz NJemačke, Švajcarske i Austrije.\nDirektor crnogorske Nacionalne turističke organizacije Željka Radak Kukavičić istakla je da je Crna Gora, uvođenjem novih avio-linija koje realizuju kompanije "Rajner" i "Viz er", unaprijedila dostupnost, čime se otvara mogućnost da još više turista iz NJemačke posjeti i otkrije Crnu Goru.\nU saopštenju se dodaje da je Kukavičićeva predstavila investicioni ambijent u Crnoj Gori sa fokusom na povoljnosti u dijelu razvoja hotelskih kapaciteta, kao i turističku ponudu sa posebnim akcentom na aktivan odmor i kulturne vrijednosti.\nOna je sa predstavnicima turističkih operatora Britanije i Skandinavije razgovarala o zajedničkim marketing aktivnostima na tim tržištima.\nTokom ITB sajma, u okviru međunarodnog takmičenja "Kapija zlatnog grada 2017", promotivnom spotu "Crna Gora - uvijek drugačija" dodijeljena je druga nagrada u kategoriji za destinacije.\nPrema zvaničnim statističkim podacima, Crnu Goru je tokom 2016. godine posjetilo 50.577 turista iz NJemačke, što je za 2,62 odsto više u odnosu na isti period prošle godine.\nTagovi: TurizamCrna Gora


Sportske.net - Nišlije sa novim trenerom dočekuju Javor: "Ne smemo da kukamo, Radnički uvek ide na pobedu!"\n"Rekao sam i na promociji u ponedeljak i ostajem pri tome - Radnički u svakoj utakmici do kraja mora da ide na pobedu. To što se dešava unutar ekipe u poslednje vreme sigurno nije sjajno, ali ne smemo da kukamo", rekao je Stanković, prenosi klub.\n"Nisu trenirali u uvodnom delu nedelje, ali su sada bolje. Rade malo slabijim intenzitetom i činimo sve da ih osposobimo da mogu da igraju. Nema nas dosta, ali ovi koji su tu dobro su odradili zadatke u sedmici koja je iza nas", rekao je Stanković, koji je četvrti trener Radničkog ove sezone.\n"Nisam čarobnjak da bih mogao nešto korenito da promenim u igri za šest dana i zato moram da se oslonim na ono što je radjeno ranije. Znam kvalitete mojih igrača i znam da oni mogu da pruže mnogo više od onoga što su pružali u poslednje vreme", rekao je Stanković.\n"Posle svega, mogu da kažem da Javor dočekujemo sa dosta pozitivne energije i nadamo se najboljem mogućem ishodu, a to je naravno trijumf", dodao je on.\n"Pre poraza od Zvezde u prošlom kolu, vezali su nekoliko dobrih partija, a pamti se njihova pobeda protiv Metalca u gostima. Oni imaju sistem. Trener Bondžulić dugo radi u klubu. Visoka su ekipa, fizički dominantna, imaju dvojicu robusnih napadača i očekuje nas velika i zahtevna borba sa njima", rekao je Stanković.\n"Uradili smo dobru analizu, ali više treba da gledamo nas. Moramo biti fokusirani na naš kvalitet i pokušati da ga prenesemo na ovaj meč, kako bi došli do bodova koji su nam neophodni", zaključio je Stanković.\nUtakmica Radnički Niš - Javor igra se sutra od 19.00 na Čairu.


PODRŠKA SOCIJALISTIČKOJ KUBI\nNova komunistička partija Jugoslavije i Savez komunističke omladine Jugoslavije najoštrije osuđuju nove imperijalističke pritiske na socijalističku Kubu koje u svom neodgovornom maniru najavljuje i sprovodi administracija američkog predsednika Donalda Trampa.\nSa promenama koje je u trenutku kada više nije imao šta da politički izgubi na kraju svog predsedničkog mandata učinio Barak Obama činilo se da se završava jedan period ekstremne agresivnosti, jednostranosti i arogancije u spoljnoj politici SAD i da je pokopan odbačeni sramni legat režima Džordža V. Buša. Ipak, neokonzervativne grupe koje su dovele Džordža V. Buša do predsedništva, promoteri upotrebe sile i dominacije, pod okriljem neviđene američke vojne i ekonomske moći, odgovorni za zločine koji uključuju torturu, ubistva i manipulaciju američkim narodom, brzo su se pregrupisali i ponovo pokreću ogromnu anti-kubansku mašineriju.\nKoristeći se starim, isuviše izlizanim, izgovorom o kršenju ljudskih prava na Kubi Donald Tramp kreće u novu anti-kubansku avanturu. Slažemo se da na Kubi postoji grubo kršenje ljudskih prava, ali upravo i samo na teritoriji Centra za pritvor Gvantanamo, delu Kube koji uzurpira američka vlast i gde su zatvorenici podvrgnuti torturi, nehumanom i degradirajućem tretmanu. Američki centar za pritvor Gvantanamo je mesto koje nikada nije trebalo da postoji i koje apsolutno negira Konvenciju o ljudskim pravima i predstavlja, usred 21. veka, uvredu za svetsku savest i koje treba da bude zatvoreno. Kuba ima časnu, višedecenisjku, istoriju u oblasti unapređenja i zaštite ljudskih prava svog naroda. Revolucija je ostvarila da svi Kubanci i Kubanke uživaju sva ljudska prava, prava na slobodno opredeljenje i ljudsko dostojanstvo.\nAko bi postojala istinska želja administracije Donalda Trampa za poboljšanje života građana na Kubi, američka vlada bi mogla da odobri izvoz kubanskih dobara i usluga u SAD i iz SAD na Kubu. Mogla bi da dozvoli Kubi da iz bilo kog dela sveta nabavlja proizvode koji sadrže više od 10% američkih komponenti ili tehnologije, nezavisno od marke ili porekla.\nMinistarstvo finansija bi moglo da se uzdrži od praćenja, zamrzavanja i konfiskovanja transfera trećih zemalja u američkim dolarima i drugoj valuti, upućenih kubanskim institucijama ili građanima. Vašington bi mogao da ukine zabranu plovilima trećih zemalja da uđu u američke luke pre 180 dana od ulaska u kubanske luke. Moglo bi takođe da se ukine i praćenje Ministarstva finansija preduzeća i finansijskih institucija koje trguju i rade sa Kubom. I na kraju, mogao bi da ukine nepravedno uključivanje Kube na takozvani spisak zemalja pokrovitelja terorizma, koja tamo ostaje iz čisto političkih razloga, čiji je jedini cilj da opravda politiku blokade koju u ogromnoj većini osuđuje međunarodna zajednica.\nNarod socijalističke, suverene i nezavisne, Kube ima jedini puno i legitimno pravo da odlučuje o sudbini svoje zemlje. Volja naroda Kube je jasna i višestruko potvrđena, urezana u svaki kamen i svaki pedalj zemlje - odbraniti Revoluciju, slobodu i nezavisnot Kube.\nNKPJ i SKOJ nastaviće aktivno da pružaju solidarnu pordšku i pomoć bratskom narodu Kube u njihovim nastojanjima da sačuvaju dostojanstvo, slobodi i nezavisnost socijalističke Kube.


Održana zajednička vojna vežba pripadnika oružanih snaga BiH i SAD\nNa aerodromu Mahobljani kod Banjaluke danas je održana zajednička pokazna vojna vežba pripadnika oružanih snaga BiH i SAD. Prema riječima ambasadora SAD u BiH Daglasa Meklhejnija „ovakva vežba do pre nekoliko godina bila bi nezamisliva i najbolji je pokazatelj napretka BiH i značaja reforme oružanih snaga“.\n„SAD će ustrajno stajati uz BiH dok ona radi na pitanjima bezbednosti u regionu koristeći sopstvena sredstva“, naglasio je Meklhejni.\nKonstatujući da je BiH najmlađa članica Partenrstva za mir , Meklhejni je istakao da su „u ovoj zemlji napravljeni važni koraci napred i da se SAD neće štedeti u naporima da pomognemo da BiH postane članica najvećeg i najuspešnije vojnog saveza u istoriji“-\nOružane snage Bosne i Hercegovine bolji su deo bosanskohercegovačkog društva i primer kako se trebaju vršiti reforme u našoj zemlji, ocenio je predsedavajući Predsedništva BiH Željko Komšić. Komšić je izjavio kako je i današnja vežba „potvrda da se BiH nalazi na najboljem putu za priključenje NATO- savezu, jer je to jedan od strateških prioriteta države“.\nI dok se reforma oružanih snaga uspješno privodi kraju dogovor oko reforme policije kao ključnog uslova za potpisivanje Sporazma o stabilizaciji i pridruživanju sa Evropskom unijom još je nezivjestan.\nVisoki predstavnik u Bosni i Hercegovini Miroslav Lajčak očekuje da će se postići dogovor o reformi policije, navodeći da bi to trebalo da bude završeno do kraja septembra.\n"Ako postoji politička volja veoma brzo može doći do dogovora", rekao je Lajčak u intervjuu "Nezavisnim novinama" i odbio da dirketno odgovori na pitanje da li će ili ne postojati poliicja RS.\n"Evropski principi su definisani tako da tu može da se nadje rešenje. Ne treba da se traži dogovor ili s jedne ili s druge ekstremne strane,dogovor treba da se traži tu negde izmedju", poručio je visoki predstavnik u BiH.\nOn dalje objašnjava da je to funkcionalni sistem u skladu s tri evropska principa po kojima treba da u BiH postoji jedinstven lanac komandovanja, budžet na nivou države i policija sa funkcionalnim jedinicama bez političkog uticaja.\n"Kada je u pitanju reforma policije u BiH na sceni su dva suprostavljena koncepta , Sarajeva i Banja Luke. Političari iz Federacije Bih traže ukidanje a lideri stranaka iz RS ostanak entitetskih ministarstava unutrašnjih poslova", rekao je Lajčak.\nPrema njegovim rečima, u BiH bi trebalo prestati sa bombardovanjem javnosti nepoverenjem, jer to nije put u budućnost BiH.\n"Verujem da će upravo reforma policije biti taj ključni element koji će pomoći da to prihvatimo i da shvatimo zbog dobrobiti i budućnosti ove zemlje. Onda se moramo tako i ponašati. Ne možemo da govorimo o evropskoj budućnosti BiH, a praktičnim koracima da se borimo samo za uske stranačke stavove", naglasio je Lajčak.\nVisoki predstavnik u BiH tokom sedmice je započeo razgovore s predstavnicima političkih partija o ovoj po mnogima ključnoj reformi za BiH. Reforma policije je jedan od uslova da bi BiH potpisala Sporazum o stabilizaciji i pridruživanju sa Evropskom unijom.


Na ovu konstataciju dekana Stomatološkog fakulteta nadevezao se rektor Univerziteta Branko Kovačević koji je rekao da je Senat pre nekoliko meseci dozvolio povećanje školarina.\n- Nije tačno da Ministarstvu prosvete, kao što kažu, nismo prosledili predlog povećanja školarina i dok ne ne dobijem zvaničnu odluku ministarstva školarine se neće smanjivati - rekao je Kovačević i dodao da su mnogi dekani samoinicijativno, pod pritiskom javmosti, odlućili da ne dižu cenu studiranja.\nI dekan Pravnog fakulteta Mirko Vasiljević ocenio je da školarine nije trebalo smanjivati pod pritiskom države.\nPovelja o pravima studentkinja i studenata biće usvojena najkasnije u septembru ukoliko o njoj potvrdno mišljenje daju dekani fakulteta u Beogradu, rekao je Kovačević.\nOva povelja izazvala je brojne negativne reakcije dekana, jer se u jednom delu spominje da su fakulteti dužni da se brinu o životnoj sredini unutar institucije, ali i da obaveštavaju studente o mogućnosti zaposlenja nakon diplomiranja.\nKovačević je istakao da bi Povelja trebalo da doprinese i poboljšanju imidža Beogradskog univerziteta.\nBranko Rakić, tvorac ove povelje, rekao je da u ovom dokumentu nema ničeg novog čega nema u Zakonu o visokom obrazovanju, ali da su u njoj samo precizirana prava studenata.\n- Ovom Poveljom garantuje se pravo na zdravo i kvalitetno obrazovanje i njenim donošenjem bili bismo među prvima u Evropi - rekao je Rakić.


Nespretni i sebični /U ovom horoskopskom znaku rađaju se najgori ljubavnici / Radio Sarajevo\nNespretni i sebični / U ovom horoskopskom znaku rađaju se najgori ljubavnici\n10. 01. 2019. u 19:44:00 Radiosarajevo.ba\nSeks ne bi trebao biti najbitnija stavka u vezi, no svakako je jako važan dio.\nSvako želi partnera koji će ih znati zadovoljiti ispod plahti, ali ljudi se često zaljube prije nego što otkriju da neko nije dobar u seksu. No ako vjerujete u horoskop, onda lako možete izbjeći loše ljubavnike jer se najviše njih, navodno, rađa u znaku Raka.\nIako su na glasu kao jako brižni partneri, Rakovi su u krevetu poprilično sebični, no samo zato što su nespretni i ne znaju šta rade. Zato i inicijativu najčešće prepuštaju partnerici kojoj ne znaju uzvratiti istom mjerom.\nSada kada ovo znate, na vama je da odlučite hoćete li slijepo vjerovati u horoskop i izbjegavati Rakove u širokom luku ili ćete riskirati i zaljubiti se u jednog koji možda jest, a možda nije dobar u krevetu, piše Index.hr\nTagovi: horoskop horoskopski znak seks ljubavnici\nSavjeti / Naučnici tvrde: Seks je najbolji lijek protiv gripe na svijetu\nIntima / Seks u braku: Četiri tajne kako da imate savršen seks\nPročitajte / Optužila muža da ne želi seks i nabrojala sve njegove isprike


Univerzitet Crne Gore - Info dani o programima mobilnosti održani na tri fakulteta Univerzitet Crne Gore - Naslovna\nENGLISH\tO Univerzitetu\nRektorat Članice Univerziteta\nTijela O Univerzitetu\nUpravni odbor Senat\nKatalog doktorskih teza Katalog magistarskih teza\nKontakti Akademska obavještenja\nHome / Media / Press / Vijesti sa fakulteta / Info dani o programima mobilnosti održani na tri fakulteta\nInfo dani o programima mobilnosti održani na tri fakulteta\n03.03.2017. Centar za međunarodnu saradnju UCG\nProtekle dvije sedmice prošle su u znaku Info dana o programima mobilnosti koje je Centar za međunarodnu saradnju i razvoj karijere Univerziteta Crne Gore organizovao na Fakultetu političkih nauka (FPN), Elektrotehničkom (ETF) i Filološkom fakultetu. Tri info dana okupila su veliki broj studenata srodnih oblasti studiranja, pa su pored studenata političkih nauka, prvom Info danu prisustvovali i studenti Pravnog i Ekonomskog\nfakulteta, dok su na ETF-u bili i studenti svih\nostalih tehničkih fakulteta. Posljednji Info dan u ovoj sesiji, održan juče na Filološkom fakultetu, okupio je i studente Filozofskog i Fakulteta za sport i fizičko vaspitanje.Na FPN-u gost Centra je bio predstavnik Kancelarije za međunarodnu saradnju Univerziteta u Alba Iulii, Daniel Mihai Melinte, koji je boravio na razmjeni u okviru Erasmus+ programa. On je studentima predstavio svoj univerzitet i ohrabrio ih da se prijave za razmjenu. "Vaš motiv", rekao je Daniel Mihai studentima, "ne treba da bude samo boravak na stranom univerzitetu, već i sticanje novih prijateljstava i upoznavanje mnogih stranih kultura i zemalja".\nStudenti su upoznati sa aktulenim programima razmjene, kao što su Erasmus +, CEEPUS i Mevlana, program koji\nfinansira Vlada Turske i stipendije koje se\nostvaruju na osnovu među-državnih bilateralnih sporazuma. - Svi zainteresovani mogu pratiti konkurse Erasmus+ programa mobilnosti na zvaničnom sajtu Univerziteta. Većina konkursa za narednu akademsku godinu su objavljeni, tako da se studenti već mogu prijavljivati, navela je Isidora Lakić, iz Centra za međunarodnu\nsaradnju UCG. Takođe, tokom Info dana predstavljen je i Karijerni centar, koji funkcioniše u okviru Centra za međunardonu saradnju UCG. "Karijerni centar servis koji\nsluži jačanju praktičnih vještina studenata i što boljeg pozicioniranja na\ntržištu. Pored savjetovanja o mobilnosti, Karijerni centar organizuje\nradionice, obuke i predavanja u saradnji sa Zavodom za zapošljavanje Crne Gore\nna teme kao što su pisanje CV-ija i motivacionog pisma ili predstavljanja\nposlodavcu, objasnio je Filip Petrović, iz Karijernog centra UCG.\nStudenti svih fakulteta su postavljali mnogobrojna pitanja i pokazali veliko interesovanje za programe razmjene. Predstavnici Centra pomogli su\nstudentima da pronađu univerzitete najsrodnije njihovim studijama, i\nrazriješili brojne dileme studenata vezane za proces prijave. Takođe,\nistakli su da su vrata Centra za međunarodnu saradnju otvorena svima za sva\ndodatna pitanja od ponedjeljka do četvrtka, od 14 do 16 sati, i da se mogu\nobratiti Centru za sve konsultacije i putem mail adresa: irouom@ac.me i karijernicentar@ac.me


Foto: Arhiva | Žunić: SNSD narednih dana o Vučićevoj molbi\nN.N. 18.01.2022 10:20\nBANJALUKA - Šef Kluba poslanika SNSD-a u Narodnoj skupštini Igor Žunić rekao je da će se vrh stranke sastati u narednih nekoliko dana i razgovarati o molbi predsjednika Srbije Aleksandra Vučića da srpski politički predstavnici učestvuju u radu zajedničkih institucija BiH, te da konačnu odluku o tome može donijeti samo parlament Srpske.\nŽunić ističe da očekuje da bude postignut konsenzus srpskih stranaka, te da se u razgovor uključe predstavnici svih parlamentarnih stranaka.\nŽunić je naglasio da se nikada neće prestati na insistiranju na povlačenju nametnutog "Inckovog zakona".\nŽunić smatra da se Vučić nikada direktno nije miješao u unutrašnje stvari Srpske i odluke koje je donosila, ali je uvijek bio zainteresovan i zabrinut za njen položaj u okvirima dejtonske BiH, što je i sada pokazao.\nKomentarišući kako gleda to što su u FBiH i ovo nazvali nekim novim političkim performansom "srpske strane", Žunić je naveo kako svi potezi koji dolaze od srpske strane unaprijed budu osuđeni.\n"Kunu se u BiH, a zalažu se da nam međunarodni akteri kroje unutrašnje uređenje, što je onda drži u jednoj pat poziciji, a to nikako ne može biti dobro za građane. Srpska je za konstruktivno rješenje ove političke krize, ali bojim se da u drugoj strani nemamo sagovornika", naglasio je Žunić.


Dr Miroslav Zotović - 1\nU banji Slatini liječiće se 262 ratna vojna invalida\n12. 06. 2019 14:43\nLAKTAŠI - Ministar rada i boračko-invalidske zaštite Republika Srpske Duško Milunović i direktor Zavoda za fizikalnu medicinu i rehabilitaciju "Dr Miroslav Zotović" Goran Talić potpisali su danas u Slatini kod Laktaša ugovor o banjskoj rehabilitaciji ratnih vojnih invalida i članova porodica poginulih boraca proteklog rata.\nDjeca priredbom u "Zotoviću" ugostila premijera\n25. 04. 2019 17:05\nBANJALUKA - Povodom vaskršnjih praznika Radovan Višković, premijer RS, posjetio je danas Dječje odjeljenje Zavoda za fizikalnu medicinu i rehabilitaciju "Dr Miroslav Zotović" u Trapistima, kao i banjski kompleks u Slatini, gdje je poručio da zaposleni u ovoj ustanovi svoj posao obavljaju vrhunski.\n19. 04. 2019 16:06\n18. 12. 2018 13:16\nBANJALUKA - Predsjednik Narodne skupštine Republike Srpske Nedeljko Čubrilović posjetio je danas Zavod za fizikalnu medicinu i rehabilitaciju "Dr Miroslav Zotović" u Banjaluci i uručio nikoljdanske paketiće djeci koja borave na rehabilitaciji u ovoj zdravstvenoj ustanovi.\nZavod "Dr Miroslav Zotović" preuzeo "Slateks": Prvi pacijenti do kraja godine\nBANJALUKA - Zavod za fizikalnu medicinu i rehabilitaciju "Dr Miroslav Zotović", uplatom druge tranše sredstava, preuzeo je objekat Gerontološkog centra "Slateks" u Slatini, a koji je izlicitiran u avgustu ove godine.\nČubrilović podijelio mališanima 70 paketića\n18. 12. 2017 15:25\nBANJALUKA - Djeca u Zavodu za fizikalnu medicinu i rehabilitaciju "Dr Miroslav Zotović" u Banjaluci danas su dobila 70 nikoljdanskih paketića koje im je podijelio Nedeljko Čubrilović, predsjednik Narodne skupštine RS.


Rama: Neće biti povećanja cene struje, ali ni povećanje plata - Kosovo Online\nRama: Neće biti povećanja cene struje, ali ni povećanje plata\n9. Oktobar 2021. • 19:25\nPremijer Albanije Edi Rama najavio je formiranje fonda za prevazilaženje krize snabdevanja električnom energijom i obećao da se cena struje neće povećavati, kao ni plate, uprkos opštem poskupljenju u zemlji, prenosi Koha.\nPrema njegovom mišljenju energetska kriza će trajati do leta i da će biti „izazov poput pandemije sa ozbiljnijim monetarnim posledicama za zemlju ukoliko ne reagujemo“.\nPlan Albanije za prevazilaženje energetske krize sadrži tri ključne tačke: garantuje neprekidno snabdevanje, štiti domaćinstva i mala preduzeća od poskupljenja energije i garantuje finansijska sredstva za kupovinu energije.\nRama je rekao će u fondu biti zagarantovanih 200 miliona evra, od kojih će se 100 miliona biti na raspolaganju kompaniji za distribuciju energije krajem ove godine, a ostalih 100 miliona za snabdevanje električne energije.\nPriznao je da Albanija kupuje struju skuplje nego što je prodaje, kao i to da je nafta u toj zemlji najskuplja u regionu.\nAlbanija Edi Rama električna energija plate\nU Albaniji proglašena vanredna situacija zbog cene energenata\nRama: Kodeks časti Albanaca potiče iz srednjeg veka, nismo mogli da odbijemo izbeglice\nRama: Albaniji preti kriza zbog cena energenata\nRizvanoli upozorava na mogući rast cene električne energije tokom zime


Posle poplava u Hanu prioritet sanacija mostova\nLokalne vesti - Sreda 13.01.2021 - 11:40\nSituacija u opštini Vladičin Han se smiruje, voda se povlači iz poplavljenih područja, i otpočela je sanacija oštećenih mostova, rekao je predsednik opštine Goran Mladenović.\n- Ali ostaje velika materijalna šteta. Obilazimo teren, svakog časa nam se javljaju ljudi i prijavljuju štetu, uglavnom su oštećeni zidovi, ograde.\nKomisija je na terenu i konstatuje materijalnu štetu na usevima, kućama, a onda ćemo videti kako ćemo to rešiti - kaže Mladenović.\nIstiče da je prioritet sanacija pet mostova, dva koja su odneta u mesnim zajednicama Kacapun i Vrbovo, gde su meštani, kaže, ''odsečeni od sveta'', i tri ugrožena u Dekutincu, Vrbovu i Koznici.\n- To su bujične reke, koje su nepredvidive. Leti presuše, a kad dođe zima, nadođu i pod pritiskom odnesu ceo most.\nRadićemo na tome da dodatno pročistimo kanale i povećamo propuste, da postavimo većeg profila da više ne dolazimo u ovakvu situaciju - naveo je Mladenović.\nPoplavama su najviše pogođene mesne zajednice u priobalju Južne Morave - Suva Morava, Stubal, gde su poplavljene tri kuće, a dve u mesnoj zajednici Priboj gde su dve kuće, kao i mesne zajednice Žitorađe i Prekodolce u slivu reke Vrla.\n- Osim štete na kućama fizičkih lica, u poljima i na infrastrukturi, drugih poteškoća nema. Jedna romska porodica nema krov nad glavom, ali gledamo da to rešimo i da ih negde smestimo - dodaje Mladenović.


Šaponjić: Jovićeve "pretnje" neće proći\nŠaponjić: Jovićeve “pretnje” neće proći\nMladi fudbaler Partizana Ivan Šaponjić rekao je da je njegova ekipa mirno i hladne glave dočuje večiti derbi protiv Crvene zvezde, iako ima zaostatak od pet bodova na tabeli.\n“Utakmica protiv Crvene zvezde najveća je u srpskom fudbalu i očekuje nas težak meč. Zvezda je u letnjem prelaznom roku dovela baš dobra pojačanja, ali mi smo izašli iz teškog ritma i evropskih duela sa Steauom i BATE-om, dobro smo smo se pripremili i daćemo sve da slavimo u derbiju”, rekao je Šaponjić Tanjugu.\nOn je poručio da crno-beli ne osećaju preveliki pritisak uoči duela sa najvećim rivalom.\n“Ne oseća se preveliki pritisak, osim onog normalnog pred derbi, i dobra je atmosfera u ekipi. Kako se bliži meč protiv Zvezde sve je veća euforija i tenzija kod navijača, ali mi igrači smo mirni”, naveo je Šaponjić.\nŠaponjić je istakao da će ukoliko bude u startnoj postavi opravdati poverenje trenera Zorana Milinkovića.\n“Nisam pričao sa trenerom da li ću početi meč, radim sa ekipom. Dao sam u tri utakmice četiri gola, uključujući i reprezentaciju i osećam se dobro. Na treneru je da odluči i ukoliko budem u startnoj postavi daću sve od sebe da opravdam poverenje”.\nŠaponjić je priznao da dobio “pretnje” od partnera iz napada omladinske reprezentacije Srbije i fudbalera Crvene zvezde Luke Jovića.\n“Malo smo se “peckali” kada smo bili na okupljanju reprezentacije, ali posle toga se nismo čuli. Luka mi je poručio da se čuvam i da će Zvezda pobediti, ali mislim da će ta priča teško proći. Ne bih da prognoziram rezultat, ali verujem u pobedu”, zaključio je mladi napadač crno-belih.\nPojačanje crno-belih Alen Stevanović ističe da sa velikim nestrpljenjem isčekuje debi u večitom derbiju.\n“Biće mi drago ukoliko dobijem priliku da budem deo takvog meča. Svaki fudbaler u Srbiji živi za večiti derbi i svi smo puni adrenalina. Odlučiće neki detalj, nadam se u našu korist”, rekao je Stevanović.\nPrema njegovim rečima cilj mu je da se dobrim partijama u Partizanu vrati u reprezentaciju Srbije.\n“Partizan je veliki klub, prihvatio sam ponudu i srećan sam što sam došao. Ambiciozan sam, imam 24 godine i želim da se igrama nametnem za A tim Srbije”, precizan je bio bivši fudbaler Intera i Torina.\nVečiti derbi, 149. po redu, igra se u subotu od 18 sati na stadionu Rajko Mitić.


Ovaj nastavnik svakoga nauči matiš\nNaslov: Ovaj nastavnik svakoga nauči matiš Sub 13 Okt - 18:10\nNastavnik informatike i matematike Saša Popović iz Niša dobio je nagradu za najbolji YouTube tutorijal za učenje matematike.\nSvetski priznata kompanija iz Kolorada raspisala je konkurs iz oblasti primene fotošopa, ilustracije i kombinacije bilo kog softvera, a u trećoj kategoriji Saša Popović (34) je osvojio prvo mesto.\nOvaj Nišlija se među srpskim prosvetnim radnicima izdvojio kada je u želji da pomogne učenicima u pripremi prijemnog ispita za srednju školu postavio na YouTube postupke i rešanja zadataka iz matematike. Kombinujući svoja znanja iz matematike i informatike i koristeći fotošop, on je uspeo da učenicima približi zadatke koji su ih očekivali na ispitu i ova metoda donela mu je pobedu.\n"Trebalo je napraviti video tutorijal o upotrebi nekih softvera i ja sam se prijavio i napravio video prilog o tome kako sam snimao klipove uz pomoć kojih sam pripremao decu za prijemni iz matematike", kaže Popović, a prenose "Južne vesti".\nNajpriznatiji svetski stručnjaci iz oblasti informatike, među kojima je Dik Mekland, jedan od najvećih poznavalaca fotošopa, ocenjivali su radove koji su se prijavili za ovo internacionalno takmičenje. Svi oni odlučili su da je Popovićev rad najuspešniji.\nVredna nagrada koju je Saša Popović osvojio u Americi, samo je valorizacija njegovog truda koju je uložio u online kampanju besplatnog učenja matematike. Na taj način samo je prošle godine pripremio 10.000 đaka za prijemni. Njegov YouTube kanal Uči slobodno Akademija je u junu 2011. bio među prvih pet obrazovnih kanala na globalnom nivou. Zvanična YouTube statistika kaže da je u sedmici kada je održan prijemni ispit (u našoj zemlji) bio i najgledaniji obrazovni kanal na svetu.\n"Sinula mi je ideja da postavim materijal tamo gde provode najviše vremena i osećaju se najprirodinije", objašnjava Saša Popović kako je krenuo u projekat "YouTube priprema osmaka za završni ispit iz matematike".